title: Anne Tyler

text: Suomalaisen kustantajansa Otavan mukaan Tyler kuvaa usein perhettä, joka edustaa hänelle jännitteineen koko yhteiskuntaa. Merkitykselliset asiat piilevät näennäisen arkisten tapahtumien alla. Tylerin yksityisissä ja joskus kummallisissakin kertomuksissa tulevat esiin universaalit ihmissuhteiden ongelmat ja arvoitukset.


title: Anne Tyler

text: Tyler oli naimisissa iranilaisen psykiatrin ja kirjailijan Mohammad Modarressin kanssa tämän kuolemaan 1997 saakka. He saivat kaksi tytärtä, joista nuorempi Mitra on tunnettu kuvataiteilijana ja kirjankuvittajana.


title: Birgitta Ivanoff

text: Birgitta Maria Ivanoff (s. 28. joulukuuta 1978 Turku) on suomalainen seiväshyppääjä, joka edusti Salon Vilpasta. Hänen ennätyksensä on 398 cm. Häntä valmensi Jari Holttinen ja aluksi Risto Ivanoff. Hän voitti Kalevan Kisoissa kultaa vuonna 1994 ja sijoittui hopealle kahdesti ja pronssille kolme kertaa.


title: Mitchell Weiser

text: Mitchell-Elijah Weiser (s. 21. huhtikuuta 1994 Troisdorf) on saksalainen jalkapalloilija, pelipaikaltaan oikea laitapuolustaja. Hän edustaa kaudella 2015–2016 Bundesliigassa pelaavaa Hertha BSC:tä.


title: Mitchell Weiser

text: Weiser edusti junioritasolla TVE Veltenhofia (2005–2010) ja 1. FC Kölniä (2005–2012). Hän on entisen ammattilaisjalkapalloilija Patrick Weiserin poika.


title: Cletus Chandrasiri Perera

text: Cletus Chandrasiri Perera (s. 6. syyskuuta 1947) on srilankalainen roomalaiskatolinen piispa. Hän kuuluu benediktiineihin ja on saanut pappisvihkimyksensä 4. elokuuta 1973. Hänet nimitettiin 4. toukokuuta 2007 Ratnapuran hiippakunnan johtoon, ja piispaksi konsekroinnin suoritti 11. heinäkuuta Joseph Vianney Fernando, jota avustivat Albert Malcolm Ranjith Patabendige Don ja Harold Anthony Perera. Perera asetettiin virkaansa 28. heinäkuuta.


title: Joseph Vianney Fernando

text: Joseph Vianney Fernando (s. 6. elokuuta 1942) on srilankalainen roomalaiskatolinen piispa. Hänet vihittiin papiksi 21. joulukuuta 1966 ja nimitettiin Kandyn hiippakunnan johtoon 17. maaliskuuta 1983. Piispaksi vihkiminen seurasi 21. toukokuuta. Pääkonsekraattorina toimi Appasinghe Paul Perera, jota avustivat Jacob Bastiampillai Deogupillai ja Edmund Joseph Fernando.


title: Anne Latvala

text: Anne-Kristiina Latvala (s. 5. huhtikuuta 1982 Kankaanpää) on suomalainen seiväshyppääjä. Hän edusti urallaan Kankaanpään Urheilijoita ja häntä valmensivat uransa aikana Olli Latvala ja Jari Holttinen. Latvalan ennätys ulkoradoilla on 405 cm ja sisäradoilla 395 cm. Hän edusti Suomea Münchenin EM-kilpailuissa 2002 karsiutuen jatkosta. Kalevan Kisoissa hän saavutti hopeaa vuonna 2002 ja sisäratojen SM-kilpailuista hopeaa 2001 ja pronssia 2002 ja 2003.


title: M/S St Ola

text: St Ola on vuonna 1971 rakennettu autolautta. Alus valmistui vuonna 1971 nimellä Svea Scarlett Saksan Papenburgissa sijaitsevalta Meyer Werftin telakalta. Alus liikennöi aluksi Skandinavisk Linjetrafik -yhtiön alaisuudessa Ruotsin Landskronan ja Tanskan Kööpenhaminan välillä. Vuonna 1982 alus myytiin Rederi Ab Eckerö -yhtiölle ja se aloitti liikenteen välillä Eckerö–Grisslehamn. Myöhemmin alusta kaavailtiin liikenteeseen Helsingin ja Tallinnan välille, jota se ajoikin hyvin lyhyen ajan vuonna 1990. Tämän jälkeen alus on liikennöinyt sekä Skotlannin että Viron rannikolla St. Ola -nimisenä. Aluksen on omistanut vuodesta 2002 Saaremaa Laevakompanii. Vuosina 2007 ja 2008 alus oli kesäkautena aikarahdattuna Färsaarten vesillä. Vuonna 2016 alus on liikenteessä välillä Rohuküla–Heltermaa.


title: Paul Revere & the Raiders

text: Paul Revere & the Raiders on yhdysvaltalainen rock-yhtye, joka sai paljon Yhdysvaltain valtavirran menestystä 1960-luvulla ja 1970-luvun alussa. Heidän hittejään ovat: "Kicks" (1966, sijalle 400 Rolling Stone -lehden listalla 500 Greatest Songs of All Time), "Hungry" (1966), "Him Or Me - What's It Gonna Be?" (1967) ja vuoden 1971 listaykkössingle "Indian Reservation (Lament of Cherokee Reservation Indian).


title: Pakkolunastajat

text:
Pakkolunastajat (engl. Operation Repo) on TruTV:n tuottama amerikkalainen televisiodraamasarja
Sarja kertoo Kalifornian San Fernando Valleyssä toimivasta ryhmästä ammattilaisia, jotka työkseen takavarikoivat maksamatta jääneitä autoja, moottoripyöriä, veneitä ja jopa lentokoneita. Sarjassa seurataan ammattilaisten jokapäiväistä työtä, josta ei vauhtia ja vaarallisia tilanteita puutu kun, epätoivoiset omistajat taistelevat viimeiseen asti kulkuvälineistään.


title: Pakkolunastajat

text: Sarjassa tapahtuvat ulosotot perustuvat tositapahtumiin, mutta ne ovat käsikirjoitettuja ja niitä dramatisoitu. Ihmiset joilta lunastetaan autoja ovat siis todellisuudessa näyttelijöitä. Sarjaa on Suomessa esittänyt TV5 ja Kutonen.


title: Edmund Joseph Fernando

text: Edmund Joseph Fernando (25. maaliskuuta 1921 – 16. heinäkuuta 2004) oli srilankalainen roomalaiskatolinen piispa. Hänet vihki Tahrattoman Marian oblaattien papiksi Thomas Benjamin Cooray 6. elokuuta 1949. Hänet nimitettiin Colombo in Ceylonin arkkihiippakunnan vihkipiispaksi ja Igilgilin titulaaripiispaksi 9. huhtikuuta 1968. Piispaksi vihkiminen seurasi 17. heinäkuuta. Pääkonsekraattorina toimi Cooray, jota avustivat Anthony de Saram ja Jacob Bastiampillai Deogupillai.


title: Edmund Joseph Fernando

text: Fernando sai 5. joulukuuta 1983 nimityksen Badullan piispaksi, jona hän toimi, kunnes jäi eläkkeelle 3. maaliskuuta 1997.


title: Leena Pylkkänen

text: Leena Maija Pylkkänen (o.s. Kiviranta. s. 21. elokuuta 1956 Artjärvi) on suomalainen yleisurheilija, joka kilpaili aikuisten maajoukkuetasolla. Hän edusti Lahden Ahkeraa.


title: Leena Pylkkänen

text: Pylkkänen on kolminkertainen pituushypyn Suomen mestari vuosilta 1978, 1979 ja 1980. Lisäksi hän on sijoittunut Kalevan kisoissa hopealle vuonna 1974 sekä pronssille vuosina 1975 ja 1976. Hän on saavuttanut pronssia myös 100 metrin juoksussa vuonna 1978.


title: Leena Pylkkänen

text: Pylkkänen on myös kolminkertainen pituushypyn Suomen mestari hallikisoista (1977, 1978, 1980).


title: Dickinson W. Richards

text: Dickinson W. Richards (1895-1973) oli yhdysvaltalainen tutkija, joka sai vuonna 1956 Nobelin lääketieteen palkinnon sydäntä ja verenkiertoa koskevasta tutkimuksesta.


title: Appasinghe Paul Perera

text: Appasinghe Paul Perera (26. marraskuuta 1913 – 16. toukokuuta 1989) oli srilankalainen roomalaiskatolinen piispa. Hänet vihittiin papiksi Kandyn hiippakuntaan 14. elokuuta 1939 ja nimitettiin sen johtoon 17. toukokuuta 1973. Piispaksi vihkiminen seurasi 29. kesäkuuta. Pääkonsekraattorina toimi paavi Paavali VI, jota avustivat Agostino Casaroli ja Bernardin Gantin.


title: Appasinghe Paul Perera

text: Perera jäi eläkkeelle 17. maaliskuuta 1983.


title: Edward Lawrie Tatum

text: Edward Lawrie Tatum (1909-1975) oli yhdysvaltalainen tutkija, joka sai vuonna 1958 Nobelin lääketieteen palkinnon geenien toimintaa koskevasta tutkimuksesta. Hän oli geenikemian uranuurtaja.


title: Edward Lawrie Tatum

text: Tatum Työskenteli aluksi Stanfordissa ja siirtyi sieltä Yalen yliopiston mikrobiologian professoriksi 1946–1948. Sieltä hän palasi Stanfordiin. Tatum tutki Joshua Lederbergin kanssa bakteerimutantteja ja alkoi tutkimusten perusteella epäillä vallinnutta käsitystä, ettei bakteereilla olisi geenejä eikä siis myöskään sukupuolta. Tutkimusryhmä kumosi tämän väärän oletuksen. Lederberg, Tatum ja George Beadle myös osoittivat, että bakteerit säätelevät tiettyjen entsyymien toimintaa.


title: Harold Anthony Perera

text: Harold Anthony Perera (s. 9. kesäkuuta 1951) on srilankalainen roomalaiskatolinen piispa. Hänet vihki papiksi Colombon arkkihiippakuntaan Nicholas Marcus Fernando 5. heinäkuuta 1980. Hänet nimitettiin Ratnapuran hiippakunnan johtoon 29. tammikuuta 2003, ja piispaksi konsekroinnin suoritti 18. maaliskuuta Albert Malcolm Ranjith Patabendige Don, jota avustivat Oswald Thomas Colman Gomis ja Thomas Savundaranayagam.


title: Harold Anthony Perera

text: 15. helmikuuta 2005 Perera sai nimityksen Gallen piispaksi, jonka virkaan hänet asetettiin 8. maaliskuuta. Hän sai 14. toukokuuta 2009 nimityksen Kurunegalan piispaksi.


title: Jacob Bastiampillai Deogupillai

text: Jacob Bastiampillai Deogupillai (9. huhtikuuta 1917 – 25. huhtikuuta 2003) oli srilankalainen roomalaiskatolinen piispa. Hänet vihittiin papiksi Jaffnan hiippakuntaan 22. joulukuuta 1941, ja hänet nimitettiin Trincomaleen (Trincomalee-Batticaloa) vihkipiispaksi sekä Mozotcorin titulaaripiispaksi 9. helmikuuta 1967. Piispaksi konsekroinnin suoritti 11. toukokuuta Ignatius Philip Trigueros Glennie, jota avustivat Jerome Emilianus Pillai ja Frank Marcus Fernando.


title: Jacob Bastiampillai Deogupillai

text: Deogupillai sai 18. joulukuuta 1972 nimityksen Jaffnan piispaksi, jona hän toimi, kunnes jäi eläkkeelle 6. heinäkuuta 1992.


title: Jari Olli

text: Jari Petri Olli (s. 3. huhtikuuta 1977 Lappajärvi) on suomalainen kymmenottelija. Urheilu-uransa ajan hän edusti Evijärven Urheilijoita. SM-kilpailuissa Olli saavutti kymmenottelusta yhden hopean ja kolme pronssia ja sisäradoilla seitsenottelusta kaksi kultaa. Häntä valmensi Jarkko Finni. Ollin ennätys kymmenottelussa on 7783.


title: Ilmilinna

text: Ilmilinna on Köyliössä Ilmiinjärven rannalla sijaitseva kuvanveistäjä Emil Cedercreutzin entinen taiteilijakoti. Rakennuksen suunnitteli arkkitehti Gustaf Strengell ja se valmistui vuonna 1905.


title: Ilmilinna

text: Köyliönkartanossa syntynyt Cedercreutz piti Ilmilinnaa ateljeenaan vuoteen 1914 saakka. Samana vuonna hän muutti uuteen taiteilijakotiinsa Harjulaan, jonka oli rakennuttanut Harjavaltaan Kokemäenjoen rannalle. Ilmilinnan pihamaalla sijaitsi Cedercreutzin monumentaaliveistos "Työn jälkeen", joka myöhemmin siirrettiin Harjavaltaan ja on nykyään nähtävissä Emil Cedercreutzin museon pihassa.


title: Ilmilinna

text: Emil Cedercreutz ei itse milloinkaan pitänyt Ilmilinnasta. Sen rakennustyöt aloitettiin taiteilijan Rooman matkan aikana syksyllä 1904. Muistelmateoksessaan "Yksinäisyyttä ja ihmisvilinää" hän kertoo olleensa järkyttynyt nähdessään keskeneräisen rakennuksen ensimmäistä kertaa. Cedercreutz kuvaa muistelmissaan sen olleen "epäkäytännöllisen ja asuttavaksi kelpaamattoman" sekä sen arkkitehtuuria ja mittasuhteita "lahjattomiksi".


title: Ilmilinna

text: Cedercreutzin jälkeen Ilmilinna oli pitkään Porin kaupungin omistuksessa ja se toimi lasten kesäsiirtolana. Rakennus palasi Cedercreutz-suvun omistukseen vuonna 1995, jolloin rakennuksessa suoritettiin mittavia kunnostustöitä. Nykyään Ilmilinna on pelkästään yksityiskäytössä.


title: Solyom

text: Solyom tai Sólyom voi tarkoittaa:


title: Severo Ochoa

text: Severo Ochoa (1905–1993) oli espanjalaissyntyinen yhdysvaltalainen tutkija, joka sai vuonna 1959 Nobelin lääketieteen palkinnon RNA:n ja DNA:n syntyä koskevasta tutkimuksesta.


title: Frank Marcus Fernando

text: Frank Marcus Fernando (19. lokakuuta 1931 – 25. elokuuta 2009) oli srilankalainen roomalaiskatolinen piispa. Hänet vihittiin papiksi 22. joulukuuta 1956 ja nimitettiin Colombo in Ceylonin vihkipiispaksi sekä Olivan titulaaripiispaksi 6. heinäkuuta 1965. Piispaksi vihkiminen seurasi 19. elokuuta. Pääkonsekraattorina toimi Thomas Benjamin Cooray, jota avustivat Edmund Peiris ja Anthony de Saram.


title: Frank Marcus Fernando

text: 8. kesäkuuta 1968 Fernando sai nimityksen Chilawin koadjuuttoripiispaksi, ja 27. joulukuuta 1972 hänestä tuli sen piispa. Hän osallistui Vatikaanin toiseen kirkolliskokoukseen ja jäi eläkkeelle 19. lokakuuta 2006.


title: Per-Erik Burud

text: Per-Erik Burud (15. lokakuuta 1962 – 13. heinäkuuta 2011) oli norjalainen miljardööri ja Kiwi-päivittäistavaraketjun toimitusjohtaja. Vuonna 2007 hänen omaisuutensa arvo oli 1,1 miljardia Norjan kruunua.


title: Per-Erik Burud

text: Burud työskenteli Kiwissä vuodesta 1991 lähtien.


title: Per-Erik Burud

text: Burud katosi veneilyonnettomuuden jälkeen Tjømen lähellä 13. heinäkuuta 2011. Burud, hänen vaimonsa Anita sekä Anne-Lene Novak Aasheim kuolivat onnettomuudessa. Anne-Lenen mies Asbjørn onnistui pelastamaan itsensä maihin, jossa hän ilmoitti tragediasta. Usean päivän kestäneiden etsintöjen jälkeen, 21. heinäkuuta, Burudin ruumis löytyi alueelta, jossa onnettomuus tapahtui. Seuraavana päivänä henkilö tunnistettiin Burudiksi.


title: Henri Kokkonen

text: Henri Panu Olavi Kokkonen (11. elokuuta 1978 Savonlinna) on suomalainen kymmenottelija. Urheilu-uransa ajan hän edusti Savonlinnan Jyryä. Häntä valmensivat uransa aikana Sami Laukkanen, Kari Kuusela ja Jarkko Finni. Ulkoratojen SM-kilpailusta Kokkonen saavutti kymmenottelusta mestaruuden vuonna 2003 ja hopeaa vuosina 1999, 2001, 2002. Sisäradoilla hän saavutti seitsenottelussa SM-hopeaa 2002. Hänen ennätyksensä kymmenottelussa on 7759 pistettä. Hänellä on maaotteluedustuksia.


title: Edmund Peiris

text: Edmund Peiris (27. joulukuuta 1897 Chilaw – 4. syyskuuta 1989) oli srilankalainen roomalaiskatolinen piispa. Hänet vihittiin Tahrattoman Marian oblaattien papiksi 25. helmikuuta 1924 ja nimitettiin Chilawin hiippakunnan johtoon 12. tammikuuta 1940. Piispaksi vihkiminen seurasi 25. huhtikuuta. Peiris osallistui Vatikaanin toiseen kirkolliskokoukseen ja toimi Chilawin piispana, kunnes erosi 27. joulukuuta 1972.


title: Dominikaanisen tasavallan peso

text: Dominikaanisen tasavallan peso on Dominikaanisen tasavallan virallinen rahayksikkö. Sen valuuttakoodi on DOP ja valuuttamerkki "$" tai "RD$" (erotuksena muista pesoista). 1 peso on jakautunut 100 centavoon, mutta peson heikon arvon vuoksi centavo-arvoiset koliot on poistettu käytöstä. Euron kurssi pesoon verrattuna: 1 euro on noin 58 pesoa.


title: Jerome Emilianus Pillai

text: Jerome Emilianus Pillai (20. heinäkuuta 1901 – 17. heinäkuuta 1972) oli srilankalainen roomalaiskatolinen piispa. Hänet vihittiin Tahrattoman Marian oblaattien papiksi 7. heinäkuuta 1929 ja nimitettiin Jaffnan hiippakunnan koadjuuttoripiispaksi sekä Bladian titulaaripiispaksi 10. maaliskuuta 1949. Piispaksi vihkiminen seurasi 22. toukokuuta. Pääkonsekraattorina toimi Alfred-Jean Guyomard, jota avustivat Nicholas Laudadio ja Edmund Peiris. 18. heinäkuuta 1950 Pillaista tuli Jaffnan piispa, jona hän toimi, kunnes kuoli virassa. Hän osallistui Vatikaanin toiseen kirkolliskokoukseen.


title: François Xavier Rajaonarivo

text: François Xavier Rajaonarivo (8. huhtikuuta 1915 – 15. marraskuuta 1985) oli madagaskarilainen roomalaiskatolinen piispa. Hänet vihittiin papiksi 26. heinäkuuta 1945 ja nimitettiin Miarinarivon hiippakunnan johtoon 5. huhtikuuta 1960. Piispaksi konsekroinnin suoritti 8. toukokuuta paavi Johannes XXIII, jota avustivat Napoléon-Alexandre Labrie ja Fulton John Sheen.


title: François Xavier Rajaonarivo

text: Rajaonarivo osallistui Vatikaanin toiseen kirkolliskokoukseen ja kuoli 70-vuotiaana toimiessaan yhä piispana.


title: Pietari ja susi

text: Pietari ja susi on Kaarina Helakisan kirjoittama ja Saara Tikan kuvittava kirja vuodelta 1982. Se kertoo pojasta Pietarista ja tämän ystävästään sudesta.


title: Félix Paul

text: Félix Paul (2. elokuuta 1935 Port Victoria – 21. marraskuuta 2001) oli seychelliläinen roomalaiskatolinen piispa. Hänet vihittiin papiksi Port Victoria o Seychellesin hiippakuntaan 21. joulukuuta 1960 ja nimitettiin sen johtoon 17. maaliskuuta 1975. Piispaksi konsekroinnin suoritti 25. heinäkuuta Jean Margéot, jota avustivat Georges-Henri Guibert ja François Xavier Rajaonarivo. Paul erosi tehtävistään Port Victoria o Seychellesin piispana 30. toukokuuta 1994.


title: Metšel

text: Metšel (, ) on yksi Venäjän suurimpiin kuuluvista kaivos- ja metalliteollisuuden yhtymistä. Se tuottaa hiiltä, terästä, lämpö- ja sähköenergiaa.


title: Metšel

text: Yhtiön pääkonttori on Moskovassa. Yhtiöllä on Venäjän lisäksi toimintaa Bulgariassa, Liettuassa, Kazakstanissa, Romaniassa ja Yhdysvalloissa. Metšelin osake on noteerattu muun muassa Moskovan (MICEX-RTS) ja New Yorkin pörssissä (NYSE - Euronext).


title: Anthony de Saram

text: Anthony de Saram (10. toukokuuta 1915 – 28. helmikuuta 1982) oli srilankalainen roomalaiskatolinen piispa. Hänet vihittiin papiksi 25. maaliskuuta 1941 ja nimitettiin Colombo in Ceylonin arkkihiippakunnan vihkipiispaksi sekä Tacapaen titulaaripiispaksi 27. joulukuuta 1962. Piispaksi konsekroinnin suoritti 25. maaliskuuta 1963 Thomas Benjamin Cooray, jota avustivat Edmund Peiris ja Leo Nanayakkara. 22. maaliskuuta 1965 de Saram sai nimityksen Gallen piispaksi, jona hän toimi loppuikänsä. Hän osallistui Vatikaanin toiseen kirkolliskokoukseen.


title: Port-au-Prince (laiva)

text: Port-au-Prince oli Ranskassa rakennettu laiva, jonka britit kaappasivat itselleen. Vuonna 1805 "Port-au-Prince" lähti ryöstämään espanjalaisia ja ranskalaisia laivoja brittien suojeluksessa. Vuonna 1806 laiva purjehti saaliineen Tongaan. Tongan kuningas antoi asukkaille käskyn hyökätä laivaan. Tongalaiset surmasivat aluksen miehistön ja upottivat laivan aarteineen.


title: Port-au-Prince (laiva)

text: Vuonna 2012 Tongan matkailuministeriö kertoi, että sukeltajien epäillään löytäneen "Port-au-Princen" hylyn merestä.


title: Frank Macfarlane Burnet

text: Frank Macfarlane Burnet (1899–1985) oli australialainen tutkija, joka sai vuonna 1960 Nobelin lääketieteen palkinnon hankittua vastustuskykyä koskevasta tutkimuksesta yhdessä Peter Medawarin kanssa.


title: Uimahypyt kesäolympialaisissa 2012 – naisten 10 metrin kerroksen parihypyt

text: Naisten 10 metrin kerroksen parihypyt kilpailtiin 31. heinäkuuta London Aquatics Centressä. Joukkueita oli mukana yhteensä kahdeksan.


text: Joukkueet hyppäsivät kukin viisi hyppyä.


title: Expo bōei robotto Gran Sonik

text: Expo bōei robotto Gran Sonik (, ”Expon puolustusrobotti Gran Sonik”) on japanilaisen hip hop -yhtyeen m-flon toinen remix-albumi. Se sisältää uudelleenmiksauksia yhtyeen toiselta albumilta "Expo Expo", joka ilmestyi yli puoli vuotta aiemmin. Albumi julkaistiin 28. marraskuuta 2001.


title: Expo bōei robotto Gran Sonik

text: Albumia kuljettaa eteenpäin tarina, jossa ”Global Astroliner” -avaruusalusyhtiön valmistama robotti Rolly sekoaa, hyökkää "Expo Expo" -studioalbumilta tuttuun virtuaaliseen maailmannäyttelyyn ja taiselee sitä puolustavaa robottia Gran Sonikia vastaan. Lopulta molemmat robotit karkaavat. Suurin osa albumin remixeistä on drum’n’bass- tai house-tyylisiä, mutta kappale ”Orbit-3” lähempänä funkia ja ”Dispatch” vuorostaan Dragon Ashin kaltaista rockin ja rapin sekoitusta. Albumille osallistui useita remix-tähtiä, kuten Pizzicato Fiven jäsen Yasuharu Konishi ja London Elektricity.


title: Madagaskarinhiirihaukka

text: Madagaskarinhiirihaukka ("Buteo brachypterus") on hiirihaukkojen sukuun kuuluva lintu. Se on kotoperäinen Madagascarilla.


title: Madagaskarinhiirihaukka

text: Sen elinpiiriä ovat subtrooppiset ja trooppiset kosteat alavat ja vuoristometsät ja pensastot, kallioiset alueet ja kuivat savannit. Sitä tavataan 2 300 metrin korkeuteen asti. Sen populaation koko on vakaa.


title: Kleiber

text: Kleiber on muun muassa seuraavien henkilöiden sukunimi:


title: Stefan Smirnov

text: Stefan Smirnov (1924 – 1995) oli venäläinen meriupseeri, toimittaja ja Neuvostoliiton kommunistisen puolueen työntekijä.


title: Stefan Smirnov

text: Smirnov kouluttautui puna-armeijassa tulkiksi ja työskenteli jatkosodan aikana suomalaisten sotavankien kuulustelijana. Rauhansopimuksen jälkeen hänet nimitettiin Valvontakomission merivoimien osaston tulkiksi Helsinkiin. Myöhemmin hän toimi Valvontakomission varapuheenjohtajan Grigori Savonenkovin adjuntanttina. Smirnov oli myös marraskuussa 1944 mukana sotilassaattueessa, jossa tapahtui venäläisen upseerin Ivan Belovin selvittämättömäksi jäänyt murha.


title: Stefan Smirnov

text: Akateemisen loppututkinnon suoritettuaan hän työskenteli sanomalehti Pravdan Suomen ja Pohjoismaiden kirjeenvaihtajana vuoteen 1962 saakka. Vuosina 1968-1986 Smirnov oli NKP:n kansainvälisen osaston Suomen asioiden esittelijänä. Tehtävissään hän osallistui aktiivisesti Suomen ja Neuvostoliiton välisten asioiden hoitoon ja oli läheisessä yhteistyössä useiden merkittävien suomalaisvaikuttajien kanssa.


title: Stefan Smirnov

text: Vuonna 1995 Smirnov ehti juuri ennen kuolemaansa saada valmiiksi muistelmateoksensa.


title: Riskibisnes

text: Riskibisnes () on vuonna 1983 ensi-iltansa saanut yhdysvaltalainen komediaelokuva, jonka pääosissa ovat Tom Cruise ja Rebecca De Mornay. Elokuva oli Tom Cruisen läpimurtoelokuva, ja sisältää hänen kuuluisan tanssikohtauksensa Bob Segerin ”Old Time Rock’n Roll” -kappaleen soidessa. Elokuva oli Paul Brickmanin esikoisohjaus.


title: Riskibisnes

text: Elokuva kertoo tavallisesta nuorukaisesta, joka jää yksin kotitaloon vanhempien matkan ajaksi, ja töppäilynsä takia joutuu rahanansaitsemiseksi järjestämään talossa paljon paheellista toimintaa vanhempien tietämättä. Kaikki kääntyy lopulta parhain päin.


title: Riskibisnes

text: "Riskibisneksessä" musiikki oli tärkeä osa elokuvan tunnelmaa. Tangerine Dream vastasi pääosin elokuvamusiikista, ja julkaisi myös elokuvan soundtrack eli elokuvamusiikki-levyn, jolla Tangerine Dreamin lisäksi oli Bob Seger, Muddy Waters, Jeff Beck, Prince, Journey ja Phil Collins.


title: Riskibisnes

text: Elokuva oli Tom Cruisen ja De Mornayn läpimurtoelokuva ja molemmat nousivat kansainväliseen maineeseen rooleistaan elokuvassa. Tom Cruise sai roolistaan Golden Globe -ehdokkuuden.


title: Riskibisnes

text: "The New York Timesin" kriitikot valitsivat "Riskibisneksen" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Vanilla Sky

text: Vanilla Sky on vuonna 2001 ensi-iltansa saanut Cameron Crowen ohjaama yhdysvaltalainen jännityselokuva, jonka päärooleissa useita tunnettuja näyttelijöitä, kuten Tom Cruise, Penelope Cruz, Jason Lee ja Cameron Diaz.


title: Vanilla Sky

text: Filmi on englanninkielinen toisinto vuoden 1997 espanjalaisesta elokuvasta "Avaa silmäsi" (esp. 'Abre los ojos'), jonka kirjoittivat Alejandro Amenábar ja Mateo Gil. Penélope Cruz näyttelee molemmissa versioissa.


title: Vanilla Sky

text: Elokuva kertoo ökyrikkaan lehtitalon omistajan perijästä, jonka sielunmaisemaa kuvataan monenkirjavissa tilanteissa. Elokuva on kuvaukseltaan poikkeuksellinen ja sitä on kuvailtu osittain musiikkivideon tai unimaailman tapaiseksi.


title: Henkeen ja vereen

text: Henkeen ja vereen () on yhdysvaltalainen Harold Beckerin ohjaama elokuva vuodelta 1981. Elokuva tapahtuu sotilaskoulutuksen ilmapiirissä. Pääosissa mm. George C. Scott, Timothy Hutton, Ronny Cox, Sean Penn ja Tom Cruise. Timothy Hutton sai Golden Globe -palkintoehdokkuuden roolistaan.


title: Henkeen ja vereen

text: Elokuvan englanninkielinen nimi "Taps" tarkoittaa yhdysvaltalaisessa sotilassanastossa päivän päätteeksi tapahtuvaa sotilassoittoa.


title: Orion (elokuvateatteri)

text: Orion on elokuvateatteri Helsingin Kampissa. Se on Kansallisen audiovisuaalisen instituutin (KAVI) käytössä vuoden 2018 loppuun. KAVI järjesti Orionissa säännöllistä esitystoimintaa: pääosan vuodesta näytöksiä oli kuutena iltana viikossa, kolme näytöstä illassa. Lisäksi Orionissa järjestettiin seminaareja ja muita erikoistapahtumia, muun muassa lokakuussa 2012 Teuvo Tulion satavuotisseminaari.


title: Orion (elokuvateatteri)

text: Kun Kavi luopuu teatterista siirtyäkseen keskustakirjasto Oodiin, teatterin ottaa käyttöönsä Elke Elävän kuvan keskus Elke, esitystoiminta alkaa remontin jälkeen helmikuussa 2019.


title: Orion (elokuvateatteri)

text: Osoitteessa Eerikinkatu 15 sijaitseva Orion on Helsingin vanhimpia elokuvateattereita; samoissa tiloissa on esitetty elokuvia vuodesta 1927, tosin aiemmin Bio Athena -nimellä. Silloisen Elokuva-arkiston käyttöön teatteri tuli 1984. Rakennuksen ja art deco -tyylisen elokuvateatterin tilat on suunnitellut arkkitehti Martti Välikangas.


title: Peter Medawar

text: Peter Brian Medawar (1915–1987) oli brittiläinen tutkija, joka sai vuonna 1960 Nobelin lääketieteen palkinnon hankittua vastustuskykyä koskevasta tutkimuksesta yhdessä Frank Macfarlane Burnetin kanssa.


title: Georg von Békésy

text: Georg von Békésy (1899–1972) oli unkarilaissyntyinen yhdysvaltalainen tutkija, joka sai vuonna 1961 Nobelin lääketieteen palkinnon korvan simpukan toimintaa koskevasta tutkimuksesta.


title: Napoléon-Alexandre Labrie

text: Napoléon-Alexandre Labrie (5. elokuuta 1893 Godbout – 16. toukokuuta 1973) oli kanadalainen roomalaiskatolinen piispa. Hänet vihittiin Jeesuksen ja Marian kongregaation papiksi 15. huhtikuuta 1922 ja nimitettiin Golfe St-Laurentin apostoliseksi vikaariksi sekä Limatan titulaaripiispaksi 30. maaliskuuta 1938. Piispaksi vihkiminen seurasi 17. heinäkuuta.


title: Napoléon-Alexandre Labrie

text: 22. joulukuuta 1945 Labrie sai nimityksen Golfe St-Laurentin piispaksi. 7. joulukuuta 1956 hän erosi tehtävistään ja sai nimityksen Hiltan titulaaripiispaksi. Tästä arvosta hän erosi 23. marraskuuta 1970. Hän osallistui Vatikaanin toiseen kirkolliskokoukseen.


title: Leo Nanayakkara

text: Leo Nanayakkara (26. marraskuuta 1917 – 28. toukokuuta 1982) oli srilankalainen roomalaiskatolinen piispa. Hänet vihittiin benediktiinien papiksi 10. helmikuuta 1950 ja nimitettiin Kandyn hiippakunnan johtoon 2. heinäkuuta 1959. Piispaksi vihkiminen seurasi 3. lokakuuta. Pääkonsekraattorina toimi Bernardo Regno, jota avustivat Ignatius Philip Trigueros Glennie ja Jerome Emilianus Pillai.


title: Leo Nanayakkara

text: 18. joulukuuta 1972 Nanayakkara sai nimityksen Badullan piispaksi, jona hän toimi loppuikänsä. Hän osallistui Vatikaanin toiseen kirkolliskokoukseen.


title: Nadežda Tolokonnikova

text: Nadežda Andrejevna Tolokonnikova (, s. 7. marraskuuta 1989 Norilsk, Venäjän SFNT, Neuvostoliitto) on venäläinen punkmuusikko, joka opiskelee filosofiaa Moskovan valtionyliopistossa ja on Pussy Riotin johtohahmo. Hän on jo ennen Pussy Riotin perustamista toiminut katutaideryhmä Voinassa (Sota). Hän on naimisissa Pjotr Verzilovin kanssa, ja heillä on vuonna 2008 syntynyt tytär. Hänellä on oleskelulupa Kanadassa ja hänen miehellään on Kanadan ja Venäjän kaksoiskansalaisuus.


title: Nadežda Tolokonnikova

text: Tolokonnikova tuomittiin kahden vuoden vankeuteen huliganismista ja osallistumisestaan Pussy Riotin järjestämään esitykseen Moskovan pääkirkossa Kristus Vapahtajan katedraalissa. Lokakuussa 2012 Tolokonnikova lähetettiin moskovalaisesta vankilasta Mordvassa sijaitsevaan vankileiriin.


title: Nadežda Tolokonnikova

text: Lokakuussa 2012 Nadežda Tolokonnikova lähetettiin Mordvasta Siperiaan Krasnojarskin alueelle turvallisuussyistä. Junamatkustaja näki hänet 24. lokakuuta Tšeljabinskiin saapuvassa junassa, mutta hänen olinpaikastaan ei ollut julkisuudessa tietoa. Tolokonnikovan aviomies Pjotr Veržilov epäili hänen yhteytensä ulkomaailmaan katkaistuiksi eikä tavoittanut häntä Siperiasta. Venäjän vankilaviranomaiset sekä ihmisoikeusvaltuutettu Vladimir Lukin ilmoittivat, että Tolokonnikovan mukana oli lääkäri ja että hän oli kunnossa.


title: Nadežda Tolokonnikova

text: Tolokonnikova vapautettiin vankilasta joulukuussa 2013 osana laajaa joukkoarmahdusta, joka koski myös toista vangittua Pussy Riotin jäsentä Maria Aljohinaa. Tolokonnikova kritisoi vapautuksia vallanpitäjien imagon kohennuksiksi olympialaisten alla ja muistutti useiden muiden poliittisten vankien pysyneen yhä vankeudessa. Hän kehotti boikotoimaan helmikuussa järjestettäviä Sotšin talviolympialaisia.


title: Erikoiskriteeri

text: Erikoiskriteeri on argumentointivirhe, jossa argumentin läpimeno nojaa siihen, että sen todenperäisyydelle on poikkeavat, yleensä lievemmät vaatimukset kuin asianomainen vaatii muilta argumenteilta.


title: Erikoiskriteeri

text: Esimerkiksi Jumalan olemassaoloa perustellaan joskus sillä, että kausaliteettiketjua ajassa taaksepäin seuraten kaikelle täytyy olla jokin alkupiste (niin kutsuttu kosmologinen todistus). Kun alkupisteeksi oletetaan määritelmän mukaisesti iänkaikkinen jumala, ei tämän jumalan lähdettä vaadita enää perustelemaan samoin kuin kausaliteettiketjussa myöhempiä asioita.


title: Erikoiskriteeri

text: Erikoiskriteeri on argumentointivirheenä paljastava siinä mielessä, että pelkästään tarve erikoiskriteerille viestii argumentin ansiosta.


title: Nestlé Toll House Café

text: Nestlé Toll House Café on Ziad Dalalin ja hänen toverinsa Doyle Liesenfeltin perustama yhdysvaltalainen franchise-yritys. Kaksikko perusti D/B/A Nestlé Toll House Cafen vuonna 2001 Dallasissa, Teksasissa. Crest Foods, Nestlén pääfranchise-yrittäjä, on franchise-pohjaisten välipalayritysten joukosta suurimmassa kasvussa Yhdysvalloissa osana Nestlé USA:n haastetta pitkän ajan teollisuuden johtajaa, Mrs. Fields Famous Cookies, Inc.:tä vastaan. Yrityksen menu koostuu lukuisista välipaloista, kuten kekseistä, keksileivoksista, jäätelöistä, pirtelöistä, smoothie-juomista ja täydestä valikoimasta kuumia ja kylmiä kahvituotteita. Nestlé Toll House Café-kahviloita löytyy pääosin ostos- ja kauppakeskuksista.


title: Steven Naismith

text: Steven Naismith (s. 14. syyskuuta 1986 Irvine, Skotlanti) on skotlantilainen jalkapalloilija. Hän on keskikenttäpelaaja ja kuuluu Norwich Cityn pelaajistoon mutta pelaa kauden 2018–2019 lainasopimuksella skotlantilaisseura Heart of Midlothianissa, jossa hän pelasi myös edellisen kevään. Hän on pelannut Skotlannin maajoukkueessa 45 ottelua ja tehnyt niissä seitsemän maalia.


title: Bernardo Regno

text: Bernardo Regno (18. elokuuta 1886 Fabriano – 2. syyskuuta 1977) oli italialaissyntyinen, Sri Lankassa toiminut roomalaiskatolinen piispa. Hän kuului benediktiineihin.


title: Bernardo Regno

text: Regno sai pappisvihkimyksensä 18. joulukuuta 1909, ja hänet nimitettiin Kandyn hiippakunnan johtoon 27. tammikuuta 1936. Piispaksi vihkiminen seurasi 29. maaliskuuta. Regno toimi virassa, kunnes erosi tehtävistään 24. syyskuuta 1958; samana päivänä hän sai nimityksen Bagain titulaaripiispaksi. Hän erosi myös titulaarihiippakunnan johdosta 26. tammikuuta 1971. Hän osallistui Vatikaanin toiseen kirkolliskokoukseen.


title: Bernardo Regno

text: Regno toimi Leo Nanayakkaran pääkonsekraattorina ja oli lisäksi mukana konsekroimassa Thomas Benjamin Coorayta ja Ignatius Philip Trigueros Glennietä.


title: Ignatius Philip Trigueros Glennie

text: Ignatius Philip Trigueros Glennie (5. helmikuuta 1907 Durango – 27. huhtikuuta 1993) oli meksikolaissyntyinen, Sri Lankassa toiminut roomalaiskatolinen piispa, joka kuului jesuiittoihin. Hän sai pappisvihkimyksensä 21. marraskuuta 1938, ja hänet nimitettiin Trincomaleen hiippakunnan johtoon 10. heinäkuuta 1947. Piispaksi konsekroinnin suoritti 21. syyskuuta Oscar Sevrin, jota avustivat Bernardo Regno ja Thomas Pothacamury.


title: Ignatius Philip Trigueros Glennie

text: Glennie osallistui Vatikaanin toiseen kirkolliskokoukseen. Hän erosi tehtävistään piispana 15. helmikuuta 1974.


title: Thomas Benjamin Cooray

text: Thomas Benjamin Cooray (28. joulukuuta 1901 Negombo – 29. lokakuuta 1988) oli srilankalainen kardinaali. Hänet vihittiin Tahrattoman Marian oblaattien papiksi 23. kesäkuuta 1929 ja nimitettiin Colombo in Ceylonin koadjuuttoriarkkipiispaksi sekä Preslavuksen titulaariarkkipiispaksi 14. joulukuuta 1945. Piispaksi konsekroinnin suoritti 7. maaliskuuta 1946 Leo Peter Kierkels, jota avustivat Edmund Peiris ja Bernardo Regno.


title: Thomas Benjamin Cooray

text: Cooraysta tuli Colombo in Ceylonin arkkipiispa 26. heinäkuuta 1947. Colombo in Ceylonin nimi muutettiin pelkäksi Colomboksi vuonna 1972. Cooray toimi arkkihiippakuntansa johdossa, kunnes jäi eläkkeelle 2. syyskuuta 1976.


title: Thomas Benjamin Cooray

text: Cooray ylennettiin kardinaaliksi 22. helmikuuta 1965, jolloin hän sai nimityksen Santi Nereo e Achilleon kardinaalipapiksi. Hän osallistui Vatikaanin toiseen kirkolliskokoukseen ja kardinaalina vuoden 1978 kahteen konklaaviin.


title: Glennie

text: Glennie on ainakin seuraavien henkilöiden sukunimi:


title: Kansainvälinen museoneuvosto

text: Kansainvälinen museoneuvosto (International Council of Museums, ICOM) on museoammattilaisten kansainvälinen organisaatio, joka kehittää museoiden hallinnointia ja kokoelmien organisointia määritteleviä standardeja ja parhaita käytäntöjä.


title: Kansainvälinen museoneuvosto

text: Organisaatio on perustettu vuonna 1946. Organisaatio työskentelee erilaisten komiteoiden kautta. Näitä komiteoita ovat muun muassa Committee for Conservation (ICOM-CC) ja Committee on Documentation (ICOM-CIDOC).


title: Anniina Lindholm

text: Anniina Miia Matilda Lindholm (s. 17. huhtikuuta 1983 Helsinki) on suomalainen yleisurheilija. Kolmiloikassa Vihdin Viestiä edustanut Lindholm saavutti pronssia Kalevan kisoissa 2004 Vaasassa. Kolmiloikassa hänen ennätyksensä on 13,32. Hänellä on monia maaotteluedustuksia.


title: Gastón Ramírez

text: Gastón Exequiel Ramírez Pereyra (s. 2. joulukuuta 1990 Fray Bentos, Uruguay) on uruguaylainen jalkapalloilija, pelipaikaltaan hyökkäävä keskikenttä. Hän edustaa Englannin Valioliigassa pelaavaa Middlesbrough'a. Ramírezin pelinumeronsa on 21. Hänen vahvuutensa ovat kyky tehdä maaleja sekä loistava pelinlukutaito.


title: Pimeä yö, tähdetön taivas

text: Pimeä yö, tähdetön taivas ("Full Dark, No Stars", 2010) on Stephen Kingin kirjoittama kolmas neljän kertomuksen pienoisromaanikokoelma. Kokoelman suomennos ilmestyi vuonna 2012. Toisin kuin muut Kingin kokoelmat, jotka sisälsivät sekalaisia kertomuksia, "Pimeä yö, tähdetön taivas" -kirjan kaikki tarinat käsittelevät pelkästään kosto-teemaa.


title: Pimeä yö, tähdetön taivas

text: Vuonna 2010 kokoelma palkittiin Bram Stoker -palkinnolla. Kirjan "1922" -kertomus puolestaan oli vuonna 2011 ehdolla parhaaksi pienoisromaaniksi British Fantasy Awardissa.Kokoelman "Onnistunut avioliitto" -kertomuksesta on tällä hetkellä tehty elokuva, joka tuli vuonna 2013.


title: Hydantoiini

text: Hydantoiini eli glykolyyliurea (CHNO) on heterosyklinen orgaaninen yhdiste. Hydantoiinia käytetään orgaanisessa synteesissä.


title: Hydantoiini

text: Hydantoiinin oikean rakenteen selvitti Adolf Strecker vuonna 1870. Hydantoiini on kiinteä valkoinen aine, joka liukenee veteen, etanoliin ja hieman myös dietyylieetteriin. Sen imidityppi on heikosti hapan ja voi luovuttaa protoninsa. Hydantoiinin karbonyyliryhmän hiilet ovat elektrofiilejä ja voivat reagoida nukleofiilien kanssa, 5-asemassa sijaitseva hiiliatomi ja typpiatomit puolestaan ovat nukleofiileja ja voivat reagoida elektrofiilien kanssa.


title: Hydantoiini

text: Ensimmäisen kerran hydantoiinia valmisti Adolf von Baeyer vedyttämällä allantoiinia vuonna 1861. Myöhemmin hän syntetisoi sitä lähtemällä bromiasetyyliureasta. Yhdistettä voidaan valmistaa kondensoimalla glykolihappoa ja ureaa tai pelkistämällä sähkökemiallisesti parabaanihappoa eli oksalyyliureaa.


title: Hydantoiini

text: Hydantoiinia käytetään apuaineena tekstiilien käsittelyssä ja eräissä polymeereissä. Sillä on myös käyttöä lääkeaineiden valmistuksessa ja erityisesti 5,5-disubstituoidut johdannaiset, esimerkiksi fenytoiniini, ovat yleisesti käytössä epilepsian hoidossa.


title: Jonás Ramalho

text: Jonás Ramalho Chimeno (s. 10. kesäkuuta 1993 Barakaldo, Vizcayan maakunta) on espanjalainen jalkapalloilija. Hän edustaa Espanjan toiseksi korkeimmalla sarjatasolla Segunda Divisiónissa pelaavaa Gironaa lainasopimuksella Athletic Bilbaosta ja on pelipaikaltaan puolustaja.


title: Jonás Ramalho

text: Ramalho on vain Baskimaassa syntyneitä tai alueen seurojen kasvattamia pelaajia edustusjoukkueessaan peluuttavan Athleticin ensimmäinen tummaihoinen pelaaja. Hänen äitinsä on kotoisin Baskimaasta ja isä Angolasta.


title: Jonás Ramalho

text: Ramalho aloitti jalkapalloilun Leioan jalkapallokoulussa, josta hän siirtyi Athleticin junioreihin vuonna 2003. Hän pelasi Athleticin edustusjoukkueessa ensimmäisen kerran vain 14-vuotiaana, 27. helmikuuta 2008 harjoitusottelussa Amorebietaa vastaan. Vuoden 2009 lopulla Ramalho debytoi seuran Segunda División B:ssä pelanneessa reservijoukkueessa Athletic B:ssä. Kaudella 2010–2011 hän pelasi B-joukkueen lisäksi edelleen junioreissa sekä Athleticin sisarseuran Basconian joukkueessa.


title: Jonás Ramalho

text: Edustusjoukkuedebyyttinsä virallisissa kilpailuissa Ramalho teki 20. marraskuuta 2011 Primera Divisiónin ottelussa Sevillaa vastaan. Kaudeksi 2013–2014 hänet lainattiin Segunda Divisiónin Gironaan.


title: Jonás Ramalho

text: Ramalho on pelannut Espanjan nuorisomaajoukkueissa. Hän kuului alle 19-vuotiaiden Euroopan-mestaruuden vuosina 2011 ja 2012 voittaneisiin joukkueisiin.


title: Kapriinihappo

text: Kapriinihappo (eng. "Capric acid") eli dekaanihappo on tyydyttynyt rasvahappo, jota esiintyy muun muassa eläinten tuottamassa maidossa, kookosöljyssä ja öljypalmun öljyssä. Kapriinihappoa voidaan valmistaa teollisesti dekanolia hapettamalla kromitrioksidin avulla. Kapriinihappoa käytetään teollisuudessa muun muassa parfyymeissä, liukasteissa, rasvoissa, kumin valmistamisessa, muoveissa, väriaineissa, lääketeollisuudessa ja ruokien lisäaineena.


title: Kapriinihappo

text: Yhdistettä esiintyy myös kukkien tuoksuissa ja semiokemikaalina eliöiden viestinnässä.


title: Super Bass

text: Super Bass on rap-artisti Nicki Minajin viides single hänen debyyttialbumiltaan "Pink Friday". Kappale oli menestyshitti ympäri maailman myyden platinaa neljässä maassa. Minajin mukaan kappaleen sanat kertovat alkavasta ihastuksesta poikaan, jota laulun kertoja päättää lähestyä leikkisästi. Laulu ammentaa elektronisen musiikin ja popin lajityyppejä samalla kun Minaj räppää hiphop-tahdilla.


title: Kaukainen maa

text: Kaukainen maa ("Far and Away") on vuonna 1992 ensi-iltansa saanut Ron Howardin ohjaama ja tuottama uudisraivaaja-aiheinen elokuva.


title: Kaukainen maa

text: Elokuva kertoo köyhän torpparin (Tom Cruise) ja rikkaan maanomistajan tyttären (Nicole Kidman) karkumatkasta 1800-luvun Irlannista Amerikkaan. Uudella mantereella pariskunta joutuu kilpailemaan toimeentulostaan ja ajautuu erilleen. Lopulta pariskunta osallistuu vuoden 1893 maanvaltaukseen Oklahomassa.


title: George Crook

text: George R. Crook (23. syyskuuta 1828 – 21. maaliskuuta 1890) oli Yhdysvaltain armeijan upseeri, joka kunnostautui Yhdysvaltain sisällissodassa ja monissa sen jälkeen käydyissä intiaanisodissa. Hän erosi palveluksesta, kun häntä syytettiin liiallisesta suvaitsevaisuudesta intiaaneja kohtaan. Myöhemmin hän toimi vielä neuvottelijana Yhdysvaltain hallituksen ja intiaanien välillä. Hän sai apasseilta liikanimen Nantan Lupan (”harmaa susi”).


title: George Crook

text: Crook syntyi Thomas ja Elizabeth Crookin perheeseen Daytonissa, Ohiossa. Hän valmistui Yhdysvaltain sotilasakatemiasta vuonna 1852. Crook palveli samalla vuosikymmenellä jalkaväen luutnanttina Kalifornian ja Oregonin intiaanisodissa. Sisällissodassa Crook taisteli kenraalimajurina Pohjoisvaltioiden puolella. Samalla vuosikymmenellä Crook lähetettiin jalkaväkirykmentin everstiluutnanttina komennukselle Idahoon, missä hän osallistui vuosina 1864–1868 muun muassa shoshoni-intiaaneja vastaan käytyihin sotiin.


title: George Crook

text: Crook sai tehtäväkseen vuonna 1871 palauttaa Yhdysvaltoja vastustavat apassiryhmät reservaatteihin. Kaksi vuotta myöhemmin hänet ylennettiin prikaatinkenraaliksi. Vuonna 1876 Crookista tuli niinkutsutun Platte-osaston komentaja. Keväällä 1876 hän johti kymmenen komppaniaa ratsuväkeä talviselle sotaretkelle Istuvan Härän lakotoja ja heidän liittolaisiaan vastaan. Hyökkäyksen epäonnistuttua Crook nimettiin Wyoming-kolonnan komentajaksi. Kolonnan tarkoituksena oli saattaa vihamieliset siouxit, cheyennet ja arapahot takaisin reservaatteihinsa. Kesäkuussa 1876 Crookin joukot ottivat yhteen Hullun Hevosen johtamien sotureiden kanssa Rosebudin taistelussa. Yhteenoton tappiot eivät olleet merkittäviä, mutta ne hidastivat Crookin joukkoja, joten Crook ei ehtinyt Little Bighorniin George Armstrong Custerin seitsemännen ratsuväkirykmentin avuksi.


title: George Crook

text: Crook palasi Arizonaan vuonna 1882 tehtävänään laittaa järjestykseen reservaateistaan karkailevat apassit. Hän rohkaisi intiaaneja hankkimaan suurempia karjalaumoja ja etsimään sopivia paikkoja maanviljelyyn. Crookin harmiksi osa apasseista oli paennut Meksikon puolelle ja teki jatkuvia ryöstöstöretkiä valkoisen väestön asutuksille. Chiricahua-apassien johdossa ollut Geronimo sotureineen ei suostunut alistumaan reservaattielämään, vaan piti piilopaikkaa läntisessä Sierra Madren vuoristossa. Crook neuvotteli Geronimon kanssa, mutta neuvottelujen aikana apassijohtaja lähimpine miehineen pakeni. Crook sai sotaministeriöltä ankarat moitteet leväperäisyydestään ja liiallisesta suvaitsevaisuudestaan intiaaneja kohtaan. Kuultuaan palautteen Crook erosi tehtävistään. Hänet korvattiin ylennystä kärkkyvällä prikaatinkenraali Nelson A. Milesillä.


title: George Crook

text:
Washingtonin virkamiehet houkuttelivat Crookin vuonna 1889 erikoistehtävään, joka suuntautui siouxien reservaatteihin. Crook oli ainoa valkoinen, johon intiaanit luottivat, ja siksi hänet valittiin uuden, nimeään kantavan komission puheenjohtajaksi. Crookin valtuuskunnan piti kertoa intiaaneille, että heidän maa-alueensa pilkottaisiin ja suurin osa siitä myytäisiin valkoisille. Monet vaikutusvaltaiset siouxien johtajat kieltäytyivät allekirjoittamasta sopimusta, mutta Crook sai lopulta taivuteltua riittävän määrän reservaattien päälliköistä Yhdysvaltain puolelle.
Yhdysvaltain presidentti Benjamin Harrison avasi Crookin valtuuskunnan neuvottelemat maa-alueet Yhdysvaltain asukkaille helmikuussa 1890. Kuukautta myöhemmin Crook kuoli sydänkohtaukseen Chicagossa.


title: George Crook

text: Aikalaiskertomusten mukaan Crook oli epätavallinen sotilas: hän ei kiroillut, tupakoinut eikä juonut alkoholia. Hänet tunnettiin myös tavastaan ratsastaa mieluummin muulilla kuin hevosella. Monilla sotaretkillään hän käytti yleisestä käytännöstä poiketen valkoista hellekypärää. Hän suosi yksinkertaista telttakankaasta tehtyä pukua ja kantoi vain harvoin univormua.


title: George Crook

text: Crook oli miestensä suosiossa, ja häntä oli helppo lähestyä. Intiaanisotien aikana hän oppi tuntemaat intiaanit ja alkoi kohdella heitä vertaisinaan. Apassit antoivat hänelle lempinimen "Nantan Lupan" eli ”Harmaa Susi”, ja siouxit käyttivät hänestä nimeä "Wicokpi Yammi" ”Kolmitähti”.


title: Ramirez

text: Ramirez tai Ramírez on muun muassa seuraavien henkilöiden sukunimi:


title: Firma (elokuva)

text: Firma () on vuonna 1993 ensi-iltansa saanut Sydney Pollackin ohjaama jännityselokuva, jonka pääosissa ovat Tom Cruise, Jeanne Tripplehorn, Gene Hackman, Ed Harris, Holly Hunter, Hal Holbrook, ja David Strathairn. Elokuva perustuu John Grishamin samannimiseen romaaniin vuodelta 1991. Cruisen palkkio roolistaan elokuvasta oli 12 miljoonaa dollaria.


title: Firma (elokuva)

text:
Mitch McDeere (Tom Cruise) pääsee töihin arvostettuun asianajotoimistoon Bendini, Lambert & Locke. Hän ja vaimonsa Abigail ”Abby” (Jeanne Tripplehorn), muuttavat Memphisiin, jossa ”Firmana” tunnettu yhtiö sijaitsee. Avery Tolar (Gene Hackman) toimii Mitchin oppi-isänä uudessa yhtiössä, jonka toiminta paljastuu muuksi kuin oli odotettu.
"Video-oppaassa" vuodelta 1994 Bello Romano pitää elokuvaa hieman ylipitkänä mutta ammattimaisena ja antaa sille neljä tähteä viidestä, mikä vastaa sanallista arviota ”erinomainen”.


title: Firma (elokuva)

text: Firma-kirjasta on myös tehty Firma-televisiosarja.


title: Maryada Ramanna

text: Maryada Ramanna () on vuonna 2010 ensi-iltansa saanut intialainen elokuva, jonka on ohjannut S. S. Rajamouli. Pääosissa nähdään Sunil ja Saloni Aswani. Elokuva on telugunkielinen versiointi vuoden 1923 yhdysvaltalaisesta elokuvasta "Ruutia, räminää ja rakkautta". "Maryada Ramanna" on uudelleenfilmatisoitu kannadaksi ("Maryade Ramanna", 2011), bengaliksi ("Faande Poriya Boga Kaande Re", 2011) ja hindiksi ("Son of Sardaar", 2012).


title: Maryada Ramanna

text: "Maryada Ramanna" voitti neljä Nandi Awards -palkintoa, mukaan lukien vuoden viihdyttävimmän elokuvan palkinto. V. Nagineedu voitti parhaan konnan palkinnon. Parhaan mieslaulajan Ghantasala Venkateswara Rao -palkinto meni M. M. Keeravanille, joka oli laulajana kappaleessa ”Teluguammayi”. Pääosanäyttelijä Sunilille myönnettiin tuomariston erikoispalkinto.


title: Maryada Ramanna

text: Elokuvan soundtrackin on säveltänyt M. M. Keeravani. Musiikki julkaistiin Hyderabadin Shilpakala Vedikassa heinäkuussa 2010, ja tilaisuutta pystyi seuraamaan suorana lähetyksenä internetin välityksellä.


title: Lakhdar Brahimi

text: Lakhdar Brahimi (, "al-Akhḍar al-Ibrāhīmī"; s. 1. tammikuuta 1934) on algerialainen diplomaatti, joka on työskennellyt muun muassa Yhdistyneille kansakunnille. Brahimi on Algerian entinen ulkoministeri ja kokenut rauhanvälittäjä. Elokuussa 2012 hänen uutisoitiin suostuneen Kofi Annanin seuraajaksi Syyrian rauhanvälittäjäksi. Kesäkuussa 2014 hänet korvasi virassaan Staffan de Mistura.


title: Kansainvälinen lacrosseliitto

text: Kansainvälinen lacrosseliitto eli FIL () on kansainvälisen haavipallon eli lacrossen kattojärjestö. Sen perustivat elokuussa 2008 sekä miesten että naisten haavipallojärjestöt.


title: Kansainvälinen lacrosseliitto

text: FIL järjestää lajin maailmanmestaruuskilpailut sekä miesten että naisten lacrossessa. Muita arvoturnauksia ovat sisälacrossen MM-kisat ja miesten sekä naisten alle 19-vuotiaiden maailmanmestaruuskilpailut. Nämä arvoturnaukset järjestetään neljän vuoden välein.


title: Kansainvälinen lacrosseliitto

text: FIL:issä on täysinä jäseninä yhteensä 28 lacrosseliittoa:


title: Mes que un slut

text: Mes que un slut on rap-artisti Laiska Lepposen elokuussa 2012 julkaistu studioalbumi.


title: Tukulorit

text: Tukulorit (myös "tukulöörit", "tukulerit") ovat fulben kielen murretta, wolofia ja arabiaa puhuva kansa Senegalissa, Mauritaniassa ja Gambiassa. Asutus on keskittynyt Senegaljoen keskijuoksulle. Pieniä ryhmiä on myös Malissa, Guineassa ja Guinea-Bissaussa. Ulkonäöltään tukulorit ovat negridejä ja uskonnoltaan sunnalaisia muslimeja. Heitä on noin miljoona henkeä.


title: Tukulorit

text: Nimitys "tukulor" on peräisin Fouta Toron aluetta ensimmäisen ja toisen vuosituhannen vaihteessa hallinneesta Tekrurin muslimivaltiosta. 1700-luvun lopulla tukulorit perustivat uuden teokraattisen valtakunnan, joka levitti islamia laajalle alueelle sekä valtasi bambaravaltiot ja Macinan. Tukulorivaltakunnan tunnetuin hallitsija oli Umar Tall (1794–1864).


title: Tukulorit

text: Kansan pääelinkeinot ovat maanviljely ja karjanhoito. Lisäksi harjoitetaan kalastusta ja käsityöammatteja. Nykyään monet käyvät muualla ansiotöissä. Perinteinen yhteiskuntajärjestelmä perustui vapaiden maanviljelijöiden ja karjanhoitajien, käsityöläisten ja orjien muodostamaan kastijärjestelmään sekä sukuyhteisöihin. Miesten moniavioisuus on yleistä. Tukulorien muslimiveljeskunnista on noussut huomattavia liikemiehiä ja yhteiskunnallisia johtajia.


title: Vis (saari)

text: Vis (; ) on Kroatialle kuuluva saari Adrianmerellä. Kroatian aluevesien uloimmalla ulapalla sijaitseva entinen sotilassaari oli suljettu ulkopuolisilta neljä vuosikymmentä.


title: Vis (saari)

text:
Saarella on subtrooppinen ilmasto ja Välimeren seudulle tyypillinen kasvillisuus: palmuja, turkinmäntyjä, sitrushedelmiä, eukalyptuksia, kaktuksia ja hedelmiä. Kalastus ja kalanjalostus ovat merkittäviä elinkeinoja, samoin viininviljely.
Visissä tuotetaan Kroatian tunnetuimpia viinejä, sekä punaista (plavac) että valkoista (vagava).


title: Vis (saari)

text: Visissä on kaksi kaupunkia: Komiza lounaisrannikolla ja Vis koillisrannikolla. Rannikolta löytyy luolia ja pari hiekkarantaa.


title: Vis (saari)

text: Visin kaupungissa on muinaisten kreikkalaisten vuonna 390 eaa. perustaman Issan rauniot. Vuonna 47 saari liitettiin osaksi Rooman valtakuntaa. Slaavilaisia asukkaita on saapunut saarelle 700-luvulta alkaen. Keskiajalla se kuului Bysanttiin, sen jälkeen Venetsialle ja Itävalta- Unkarille. Vuodesta 1918 se oli osa Jugoslaviaa ja vuodesta 1991 osa Kroatiaa.


title: Lions for Lambs

text: Lions for Lambs on vuonna 2007 ensi-iltansa saanut Robert Redfordin ohjaama draamaelokuva. Afganistanissa tapahtuneisiin USA:n armeijan toimiin liittyvässä elokuvassa seurataan toimittaja Rothin (Meryl Streep) ja senaattori Irvingin (Tom Cruise) välisiä ristiriitoja.


title: Richard Stehlík

text: Richard Stehlík (s. 22. kesäkuuta 1976 Skalica, Tšekkoslovakia) on slovakialainen jääkiekkopuolustaja, joka pelasi syyskaudella 2016–2017 try-outilla SM-liigajoukkue Hämeenlinnan Pallokerhossa. Isokokoinen Stehlík on 195 cm pitkä sekä 109 kg painava. Häntä on luonnehdittu pelityyliltään all aroud -puolustajaksi. Stehlík on pelannut urallaan ulkomailla myös Pohjois-Amerikassa, Tšekissä, Venäjällä, Ruotsissa ja Itävallassa.


title: Richard Stehlík

text: Stehlíkin kasvattajaseura on hänen kotikaupunkinsa joukkue HK 36 Skalica, jossa hän pelasi Extraligan tulokaskautensa 2000–2001 olleessaan vain 16-vuotias. Stehlík teki kauden aikana 45 runkosarjaottelussa tehot 1+1=2. QMJHL-joukkue Sherbrooke Castors varasi hänet 73. pelaajana . Stehlík pelasi kauden 2001–2002 vielä kotimaassaan, jonka jälkeen hän siirtyi Castorsiin kaudeksi 2002–2003. Stehlík osallistui kauden aikana CHL Top Prospects Gameen, mutta hän jäi kuitenkin ilman kesällä 2002. Vuotta myöhemmin Nashville Predators varasi Stehlíkin kolmannella kierroksella 76. pelaajana .


title: Richard Stehlík

text: Kaudeksi 2003–2004 Stehlík vaihtoi QMJHL-seuraansa ja siirtyi Lewiston MAINEiacsin riveihin. Kaudeksi 2004–2005 hän pelasi kasvattajaseuraansa HK 36 Skalicaan, mutta Stehlík siirtyi kauden lopulla samassa liigassa pelaavaan HK Dukla Trenčíniin. Kaudeksi 2005–2006 hän siirtyi Tšekin Extraligassa pelaavaan HC Sparta Prahaan, jossa Stehlík voitti Tšekin-mestaruuden keväinä 2006 ja 2007. Kesäkuussa 2007 hän teki kaksivuotisen tulokassopimuksen Nashville Predatorsin kanssa. Stehlík aloitti kauden 2007–2008 AHL-joukkue Milwaukee Admiralsissa, kunnes hän palasi kesken kauden loppukaudeksi HC Sparta Prahaan, jota hän ehti vahvistaa myös Euroopan seurajoukkueiden mestaruusturnauksessa.


title: Richard Stehlík

text: Stehlík siirtyi kaudeksi 2008–2009 HC Vítkovicen joukkueeseen, jossa hän vietti kaksi kautta voittaen hopeaa keväällä 2010. Tämän jälkeen Stehlík jatkoi Tšekin Extraliigan pelejään HC Kometa Brnon riveissä kaudella 2010–2011. Hän oli tehoilla 10+9=19 joukkueen tehokkain puolustaja ja jakoi Extraliigan puolustajien maalipörssin voiton HC České Budějovicen František Ptáčekin kanssa. Kaudeksi 2011–2012 Stehlík siirtyi KHL:ään ja Salavat Julajev Ufan riveihin. Joulukuun 2011 lopulla hän kuitenkin jätti joukkueen, mutta reilu viikkoa myöhemmin, tammikuussa 2012 Stehlík jatkoi KHL-pelejään Atlantin joukkueessa.


title: Richard Stehlík

text: Kaudeksi 2012–2013 Stehlík siirtyi vuoden mittaisella sopimuksella Ruotsiin Elitserien-joukkue MODO Hockeyn riveihin. Kesken kauden, joulukuussa 2012 hän kuitenkin jätti joukkueen ja palasi kevääseen 2014 asti kestäneellä sopimuksella HC Vítkoviceen. Stehlík edusti joukkuetta Spengler Cupissa vuosina 2012 ja 2013. Huhtikuussa 2014 hän teki Vítkovicen kanssa vuoden mittaisen jatkosopimuksen. Kaudella 2014–2015 Stehlík oli joukkueen tehokkain puolustaja Lukáš Zíbin kanssa tehoilla 4+14=18.


title: Richard Stehlík

text: Stehlík palasi kaudeksi 2015–2016 HC Kometa Brnoon, mutta hän kuitenkin purki yhteisymmärryksessä sopimuksensa joukkueen kanssa tammikuussa 2016. Saman kuun lopulla Stehlík teki sopimuksen Itävallan Erste Bank Eishockey Ligassa pelaavan Villacher SV:n kanssa. Hänen sopimuksessaan oli kuitenkin purkupykälä paremmasta sopimustarjouksesta ja Stehlík näin ollen siirtyi vain yhden pelaamansa ottelun jälkeen Tšekin Extraligan HC Třineciin liigan siirtotakarajalla.


title: Richard Stehlík

text: Syyskuussa 2016 Stehlík siirtyi ottelukohtaisella sopimuksella kotimaahansa Extraligan nousijajoukkue HK 32 Liptovský Mikulášin riveihin. Lokakuussa hän siirtyi loppukauden 2016–2017 kattavalla ja kolmen viikon try-outin sisältävällä sopimuksella SM-liigajoukkue Hämeenlinnan Pallokerhoon. Stehlík pelasi viisi ottelua ilman tehopisteitä ja hän jäi marraskuussa ilman jatkosopimusta.


title: Richard Stehlík

text: Stehlík edusti Slovakiaa MM-kilpailuissa vuosina 2006 ja 2007. Hän pelasi myös alle 20-vuotiaiden MM-kilpailuissa vuosina 2002, 2003 ja 2004, joista viimeisimmässä turnauksessa Stehlík voitti Slovakian sisäisen tehotilaston lukemalla +4. Hän pelasi myös alle 18-vuotiaiden MM-kilpailuissa vuosina 2001 ja 2002. Stehlík voitti jälkimmäisessä turnauksessa pelipaikastaan huolimatta Slovakian sisäisen pistepörssin tehoilla 3+3=6. Hänet valittiin turnauksen tähdistökentälliseen.


title: Konstantin Konik

text: Konstantin Konik (31. joulukuuta 1873 – 3. elokuuta 1936) oli virolainen lääkäri ja poliitikko. Hän toimi muun muassa ministerinä ja Tarton yliopiston opettajana.


title: Konstantin Konik

text: Konstantin Konik syntyi Tarttossa vuonna 1873. Myöhemmin hän opiskeli Tarton yliopistossa, josta hän valmistui vuonna 1899 ja alkoi harjoittamaan lääketiedettä. Vuonna 1908 hän suoritti tohtorin arvon. Vuosina 1913–1915 hän kirjoitti artikkeleita Viron ensimmäiseen vironkieliseen lääketieteelliseen lehteen "Trevisiin". Helmikuun vallankumouksen jälkeen vuonna 1917 Konikista tuli Viron maapäivien jäsen. Seuraavana vuonna 19. huhtikuuta hän otti osaa Konstantin Pätsin ja Jüri Vilmsin kanssa kolmihenkisen Viron maapäivien pelastuskomitean, jossa hän edusti työpuoluetta. Vuosina 1918–1920 hän toimi terveysministeriön johdossa ja vuodesta 1920 vuoteen 1931 hän toimi politiikan ulkopuolella professorina Tarton yliopistolla opettaen kirurgiaa. Konikista tuli yliopistolla suosittu opettaja ja hänen onnistui esimerkiksi saada yliopistolle sen ensimmäiset röntgen- ja kirkasvalohoitolaitteistot. 1920-luvun loppupuolella Konik palasi jälleen politiikkaan tullen valituksi Riigikoguun vuoden 1928 vaaleissa. Hän toimi Jaan Tõnissonin hallituksessa opetus- ja sosiaaliturvaministerinä toukokuusta lokakuuhun samana vuonna. Sittemmin hän palasi jälleen yliopistolle, jossa hän työskenteli kuolemaansa saakka vuonna 1936.


title: Stanley Kubrick – Ohjaajan muotokuva

text: Stanley Kubrick – Ohjaajan muotokuva (, televisioesityksessä käytetty suomenkielinen nimi Maailma Kubrickin silmin, osat 1-3) on dokumenttielokuva Kubrickin elämästä vuodelta 2001. Dokumenttielokuvan ohjaaja Jan Harlan on Kubrickin sukulainen ja läheinen työtoveri. Elokuvassa käydään läpi Kubrickin tuotantoa sekä yksityiselämää. Dokumentin kertojana toimii Tom Cruise ja Cruisen lisäksi elokuvassa on haastateltu myös Nicole Kidmania, Keir Dulleaa, Arthur C. Clarkea, Malcolm McDowellia, Peter Ustinovia, Jack Nicholsonia, György Ligetia ja Matthew Modinea sekä Kubrickin innoittamia ohjaajia kuten Woody Allen, Steven Spielberg, Martin Scorsese ja Sydney Pollack.


title: Juurifunktio

text: Juurifunktio on muuttujan formula_1 matemaattinen funktio, joka on potenssifunktion erikoistapaus. Se voidaan esittää yleistettynä


title: Juurifunktio

text: missä formula_3 on potenssi ja yksikkömurtoluku formula_4 sen eksponentti. Eksponentissa luku formula_5 kutsutaan myös juuren asteeksi. Yleensä juurifunktiot rajoitetaan asteisiin n = 2, 3, 4, ..., vaikka myös aste n = 1 sopisi ominaisuuksiensa puolesta juurifunktioksi. Ylempi merkintä tarkoittaa samaa asiaa kuin Suomen koulumatematiikassa käytetty merkintä


title: Juurifunktio

text: Juurifunktion määrittelyjoukkona voi joskus olla kaikki reaaliluvut, mutta yleensä vaaditaan ei-negatiivisuutta eli formula_7 laskettavuuden parantamiseksi. Jos juuren aste formula_5 on parillinen, on määrittelyjoukko rajoitettu formula_7, mutta parittomalla asteella käyvät kaikki reaaliluvut. Tästä seuraa kuitenkin eräs yllättävä ongelma kompleksiluvuilla. Esimerkiksi negatiivisten lukujen kuutiojuuren arvon määrityksenä voisi käyttää potenssilaskennan päättelyä, jolla formula_10 On kuitenkin olemassa kolme kompleksilukua, joiden kolmas potenssi on formula_11 formula_12. Jos juurilausekkeen arvoksi kelpuutetaan myös kompleksiluvut, valitaan näistä oletusarvoisesti se, jonka napakulman itseisarvo on pienin ja jos kahden kompleksiluvun napakulmien itseisarvot ovat samat, valitaan näistä positiivinen vaihtoehto. Lukujen formula_13 napakulmat ovat formula_14 vastaavasti ja siksi lausekkeen formula_15 arvoksi valitaan formula_16.


title: Juurifunktio

text: Juurifunktioille, joiden aste on parillinen luku, ei ole mielekästä määrittää parillisuutta ja parittomuutta, koska jo määrittelyjoukko käsittää vain positiiviset reaaliluvut. Sen sijaan parittomilla juurifunktioilla formula_17 formula_18 formula_19 määrittelyjoukkona on kaikki reaaliluvut. Parittomat juurifunktiot ovat parittomia funktioita.


title: Juurifunktio

text: Kaikki juurifunktiot ovat aidosti monotonisia ja vieläpä aidosti kasvavia funktioita.


title: Juurifunktio

text: Juurifunktioiden käänteisfunktiot ovat potenssifunktiota, joiden eksponentit ovat luonnollisia lukuja formula_20. Neliöjuurifunktion formula_21 käänteisfunktio formula_22 on toisen asteen potenssifunktio eli kvadraattinen funktio formula_23 Kuutiojuurifunktion formula_24 käänteisfunktio on formula_25


title: Juurifunktio

text:
Yleistäen voidaan todeta, että käänteisfunktiot ovat parillisilla asteilla formula_26
ja parittomilla asteilla formula_28


title: Juurifunktio

text:
Yleinen potenssien derivaatta, kun formula_30 lasketaan
Kun juurifunktion aste on formula_5, tulee derivaataksi
tai vaihtoehtoisesti


title: Juurifunktio

text:
Neliöjuuren derivaatta on siten
ja kuutiojuuren derivaatta
ja neljäsjuuren derivaatta


title: Juurifunktio

text:
n-asteisen juurifunktion yleinen integraalifunktio saadaan
eli


title: Juurifunktio

text:
Silloin neliöjuuren integraali on
ja kuutiojuuren integraali


title: Juurifunktio

text:
Juurifunktioiden määrittelyjoukko voidaan laajentaa koskemaan kompleksilukuja formula_42. De Moivre'n teoreemassa, jossa kompleksiluvun formula_43 reaalilukuinen potenssi formula_44 esitetään polaarisessa muodossa
voidaan vaihtaa potenssi yksikkömurtoluvuksi formula_46
kun formula_48


title: Juurifunktio

text: Neliöjuurelle formula_49 saadaan kaksi arvoa, kun formula_50 ja formula_51


title: Juurifunktio

text: Ensimmäinen juuri on arvoltaan formula_52


title: Juurifunktio

text: ja toinen formula_53


title: Juurifunktio

text: eli formula_54


title: Juurifunktio

text: Jos lasketaan kompleksiluvun formula_55 neliöjuuri, muutetaan se ensin polaarimuotoon. Modulus on formula_56 ja napakulma formula_57 eli formula_58 Siten formula_59 Neliöjuureksi saadaan sitten kaksi arvoa


title: Juurifunktio

text: Kuutiojuuri antaa kolme arvoa, kun formula_62


title: Juurifunktio

text:
Neljäs antaa neljä arvoa, kun formula_64
formula_65


Biomekaniikkaa liikunnan ja terveydenhuollon ammattilaisille on kirja joka käsittelee biomekaniikan eri aihepiirejä ja mittausmenetelmiä. Kirjaa voivat hyödyntää esim. fysiologit, fysioterapeutit ja lääkärit. Kirja sisältää tietoa elektromyografiasta (EMG).


title: Pikkujamssipapu

text: Pikkujamssipapu ("Pachyrhizus erosus") on kasvilaji jamssipapujen suvussa hernekasvien heimossa. Laji on alun perin kotoisin trooppisesta Amerikasta. Kasvin juurimukuloita käytetään nykyisin vihanneksena monilla trooppisilla ja subtrooppisilla alueilla.


title: Pikkujamssipapu

text: Pikkujamssipapu on ruohovartinen köynnös. Kasvi muodostaa juuren tyveen juurimukuloita, jotka ovat 10–20 senttimetriä halkaisijaltaan. Lehdet ovat kolmilehdykkäisiä, lehdykät ovat muodoltaan puikeita tai vinoneliömäisiä. Terttukukinnot ovat 15–30 senttimetriä pitkiä ja kasvavat lehtihangoissa. Kukan 9–11 millimetriä pitkä verhiö on kellomainen. Perhosmainen teriö on väritykseltään vaaleanpunainen tai violetti. Sekä teriön purje että köli ovat yleensä 15–20 millimetriä pitkiä. Hedelmä on 7,5–13 senttimetrin pituinen pitkäkarvainen palko. Kukinta on yleensä elokuussa, ja palot kypsyvät marraskuussa.


title: Pikkujamssipapu

text: Pikkujamssipapu kasvaa luontaisena trooppisessa Väli- ja Etelä-Amerikassa. Sitä viljellään nykyään laajalti trooppisilla ja subtrooppisilla alueilla.


title: Pikkujamssipapu

text: Pikkujamssipavun juurimukuloita käytetään vihanneksena. Kuoritut mukulat voidaan tarjoilla sekä raakana että monin tavoin kypsennettynä.


title: Lorne Balfe

text: Lorne Balfe (s. 23. helmikuuta 1976) on skotlantilainen elokuva- ja videopelisäveltäjä sekä musiikkituottaja. Hän työskentelee Remote Control Productionsille. Balfe on säveltänyt vain muutamaan elokuvaan ja videopeliin musiikin yksin; yleensä hän toimii avustavana säveltäjänä ja varsinaista säveltäjää pienemmässä mittakaavassa. Hän on työskennellyt erityisen paljon Hans Zimmerin kanssa.


title: Lorne Balfe

text: Lorne on kaukaista sukua 1800-luvulla eläneelle säveltäjälle Michael William Balfelle. Lorne Balfen isä David Balfe oli rockmuusikko.


title: Läpilyöntijännite

text: Läpilyöntijännite kuvaa jännitettä, jolla eristemateriaali tai kaasu ei enää pysty estämään sähkön kulkemista elektrodista toiseen. Läpilyöntijännitteen yksikkö on voltti.


title: Läpilyöntijännite

text: Esimerkiksi akunkenkiä akkuun kytkettäessä ilmenevä kipinöinti on läpilyöntiä vaikka jännite onkin kovin pieni. Kappaleen läpilyöntijännite riippuu mm. materiaalin dielektrisestä lujuudesta (läpilyöntilujuudesta) ja kappaleen paksuudesta. Ilman dielektrinen lujuus on n. 3 kV/mm.


title: Läpilyöntijännite

text: Eristeen läpilyöntilujuuteen vaikuttaa myös rasitusaika, siten että eristeet kestävät lyhytkestoista rasitusta huomattavasti paremmin kuin pitkäkestoista rasitusta, esimerkiksi aikavälillä 1 nanosekunti - 1 vuosi.


title: Martin Ennals

text: Martin Ennals (27. heinäkuuta 1927 Walsall, Yhdistynyt kuningaskunta – 5. lokakuuta 1991 Saskatoon, Kanada) oli brittiläinen ihmisoikeusaktivisti sekä Amnesty Internationalin kolmas pääsihteeri vuosina 1968–1980. Ennalsin pääsihteerikauden aikana Amnesty kasvoi nopeasti pienestä järjestöstä maailmanlaajuiseksi organisaatioksi ja sille myönnettiin Nobelin rauhanpalkinto, Erasmus-palkinto ja Yhdistyneiden kansakuntien ihmisoikeuspalkinto. Amnesty Internationalin lisäksi Ennals toimi muun muassa Unescossa sekä Apartheidia vastustaneessa liikkeessä.


title: Martin Ennals

text: Arvostettu ihmisoikeuspalkinto, Martin Ennals palkinto ihmisoikeuksien puolustajille, on nimetty Ennalsin mukaan.


title: Josh Hamilton

text: Joshua Holt "Josh" Hamilton (s. 21. toukokuuta 1981) on yhdysvaltalainen baseballpelaaja, jonka pelipaikka on ulkokentällä. Hän pelaa tällä hetkellä Los Angeles Angelsissa, ja on aikaisemmin pelannut yhden kauden Cincinnati Redsissä sekä viisi kautta Texas Rangersissa.


title: Josh Hamilton

text: Hamiltonin baseballura alkoi alun perin Tampa Bay Raysin aloittelijajoukkueessa Princeton Raysissa vuonna 1999. Hän kuitenkin joutui ongelmiin huumeriippuvaisuuden ja loukkaantumisten kanssa, minkä seurauksena Hamilton vietti muutamia vuosia pelaamatta baseballia. Vuonna 2007 Hamilton valittiin Chicago Cubsiin, joka myi hänet edelleen Cincinnati Redsille. Hamilton ensimmäinen kausi Major Leaguessa oli menestyksekäs, ja hänet vaihdettiin kauden päätteeksi Texas Rangersiin Edinson Volquezia ja Daniel Ray Herreraa vastaan.


title: Josh Hamilton

text: Hamilton on pelannut Rangersissa vahvasti, ja hänet on valittu jokaisena kautena All-Star -otteluun. Vuonna 2012 Hamilton sai All-Star -ottelun pelaajavalinnoissa eniten ääniä historiassa, lyöden edellisen ennätyksen noin 3,5 miljoonalla äänellä. Vuonna 2010 hänet valittiin American Leaguen arvokkaimmaksi pelaajaksi. 8. toukokuuta 2012 Hamiltonista löi yhden ottelun aikana neljä kunnaria, mihin oli kyennyt vain 15 pelaajaa Major Leaguen historiassa.


title: Josh Hamilton

text: Vuoden 2012 kauden jälkeen Hamilton solmi 125 miljoonan dollarin arvoisen viiden vuoden sopimuksen Los Angeles Angelsin kanssa.


title: Scorpions de Mulhouse

text: Scorpions de Mulhouse on ranskalainen jääkiekkojoukkue Mulhousen kaupungista Ranskasta. Joukkue pelaa maan pääsarjassa Ligue Magnusissa. Joukkue on voittanut maan mestaruuden kertaalleen kaudella 2004-2005. Joukkue kuitenkin teki tuon jälkeen konkurssin ja joutui aloittamaan nousun takaisin pääsarjaan. Sarjaan nousu onnistui kauden 2011-2012 päätteeksi ja joukkue pelaa kaudella taas pääsarjassa sitten kauden 2004-2005.


title: Avaa silmäsi

text: Avaa silmäsi (, ) on vuonna 1997 ensi-iltansa saanut espanjalainen elokuva, jonka on ohjannut Alejandro Amenábar. Amenábar käsikirjoitti elokuvan Mateo Gilin kanssa.


title: Avaa silmäsi

text: Cameron Crowen ohjaama "Vanilla Sky" (pääosassa Tom Cruise) vuodelta 2001 on yhdysvaltalainen uudelleenfilmatisointi tästä elokuvasta. Penélope Cruz näyttelee molemmissa versioissa, jotka eroavat lähinnä loppuratkaisun osalta.


title: Avaa silmäsi

text: Soundtrack-albumit:


title: Griseofulviini

text: Griseofulviini on normaalioloissa vaaleankellertävä, hajuton ja kiinteä yhdiste. Teollisesti sitä tuotetaan "Penicillium griseofulvum"-homesienessä. Yhdiste on myrkyllinen antibiootti. Griseofulviinia käytetään sienilääkkeenä. Aine pysäyttää erityisesti rihmasienten kasvun ihmiselimistössä, muttei vaikuta hiivasieniin. Griseofulviinin vaikutusmekanismia ei täysin tunneta, joskin arvellaan että vaikutukset perustuisivat sienten proteiinituotannon estämiseen. Luultavasti aine vaikuttaa myös sienen seinämän rakentumiseen.


title: Griseofulviini

text: Ruoansulatuskanavasta griseofulviinista imeytyy yli 30 %, enimmäkseen ohutsuolen alueelta. Ateriat, erityisesti rasvainen ruoka lisää huomattavasti griseofulviinin imeytymistä. Plasmassa aine on yli 80 %:sti sitoutuneena proteiineihin. Griseofulviini diffundoituu hitaasti kudoksiin ja kertyy erityisesti ihon, kynsien ja hiusten sarveisaineeseen. Aineen puoliintumisaika seerumissa on noin 20 tuntia. Melkein kaikki imeytynyt aine metaboloituu, ja virtsaan erittyy vain minimaalisia määriä aktiivista ainetta.


title: Aavikkokehrääjä

text: Aavikkokehrääjä ("Caprimulgus aegyptius") on kehrääjälintulaji.


title: Aavikkokehrääjä

text: Aavikkokehrääjäjällä on pitkät ja kapeat siivet ja melko pitkä pyrstö. Väritykseltään lintu muistuttaa kehrääjää, mutta on tätä vaaleampi ja enemmän hiekanvärinen. Erona kehrääjään siivissä ei ole selkeitä vaaleita laikkuja.


title: Aavikkokehrääjä

text: Aavikkokehrääjä pesii vähäkasvustoisella puoliaavikolla, yleensä lähteen tai pienen lampareen lähettyvillä.


title: Basmanin puolustus

text: Basmanin puolustus on shakkiavaus, joka alkaa siirroilla


title: Basmanin puolustus

text: Avaus on saanut nimensä englantilaisen kansainvälisen mestarin Michael Basmanin mukaan, joka on käyttänyt sitä mustilla runsaasti. Avausta kutsutaan myös Borgin puolustukseksi eli Borgin avaukseksi tai Macho-Grobiksi Nimitys Borg on takaperin kirjoitettuna sana Grob, joka viittaa Grobin hyökkäykseen 1. g4. (Borgin puolustus on tavallaan sama avaus kääntövärein eli musta tekee Borgin puolustuksessa samanlaisen siirron kuin valkea Grobin avauksessa.) Avaus tunnetaan myös englanninkielisellä nimellä "Reversed Grob" (käänteinen Grob) eli niin sanotusti Grobin hyökkäys kääntövärein.


title: Basmanin puolustus

text: Basmanin puolustus on melko harvinainen, koska siirrolla 1…g5 musta sallii valkean toimia vapaasti laudan keskustassa. Siirto heikentää mustan kuningassivustaa. Teoksen "Modern Chess Openings" mukaan heikennys ei kuitenkaan ole niin vakava, kuin miltä se ensisilmäyksellä vaikuttaa. Tosin musta jää kehityksessä aika paljon jälkeen ja siksi avausta mustilla pelataan hyvin harvoin.


title: Basmanin puolustus

text: Basmanin puolustuksen idea on siinä, että musta pystyy nopeasti kehittämään tummilla ruuduilla kulkevan lähettinsä pitkälle viistolinjalle a1-h8. Valkea jatkaa parhaiten 2. d4, joka valtaa lisää tilaa keskustassa. Jonkin verran on myös pelattu siirtoa 2. Lc4.


title: Basmanin puolustus

text:
Avaus sisältää ansan, johon varomattomasti valkeilla pelaava pelaaja voi langeta. 1. e4 g5 2. d3 Lg7 ja nyt 3. Lxg5? on virhe, koska musta pelaa 3…Lxb2 ja voittaa laadun eli vaihtaa lähettinsä valkean a1-torniin. (Heikoimmassa jatkossa valkea menettää jopa kokonaisen tornin.)
Basmanin puolustuksen pääjatkoon 1. e4 g5 2. d4 voi päätyä siirtovaihdolla myös niin sanotun Borgin gambiitin kautta eli: 1. d4 g5 ja torjumalla mustan tarjoaman sotilaanuhrauksen siirrolla 2. e4.


title: Basmanin puolustus

text: Avauksen kehittäjän, KvM Basmanin merkittävin avauksella saavuttama voitto on peli englantilaista suurmestaria Jonathan Speelmania vastaan Britannian mestaruuskisoissa 1980.


title: Sitriniini

text: Sitriniini eristettiin ensimmäisenä "Penicillium citrinum"-homesienestä. Tämän jälkeen se tunnistettiin "Aspergillus" ja "Monascus" -suvuista. Sitriniini on toiminut nefrotoksiinina eli munuaismyrkkynä kaikissa testatuissa eläinlajeissa, joskin sen akuutti toksisuus vaihtelee lajista toiseen. Sitriniini voi toimia yhteisvaikutuksessa okratoksiini A:n kanssa. Sitriniiniä on löydetty monista elintarvikkeista, kuten vehnästä, ohrasta, rukiista, maissista, kaurasta ja riisistä. Sitriniiniä tiedetään löytyvän elintarvikkeista säännöllisesti, mutta aineen merkitys ihmisen terveydelle on vielä tuntematon.


title: Sotakoira II

text: Sotakoira II on lappeenrantalaisen metalli/rock-yhtye Kotiteollisuuden kahdestoista albumi. Albumi julkaistiin 21. syyskuuta 2012. Albumi koostuu cover-kappaleista ja se on jatkoa vuonna 2008 ilmestyneelle "Sotakoira" -levylle. Albumi nousi julkaisua seuraavalla viikolla Suomen virallisen listan sijalle kaksi.


title: Sotakoira II

text:
Suluissa alkuperäinen esittäjä. Sovitukset Kotiteollisuus + Mikko Karmila. ’’Aikaa ei ole’’ suomenkielinen sanoitus Jouni Hynynen.
Kotiteollisuus.com


title: Violeta Urmana

text: Violeta Urmana (s. 1961) on liettualainen oopperalaulaja, äänialaltaan sopraano. Hän aloitti pianonsoiton opiskelun seitsemänvuotiaana, ja hän valmistui pianistina Liettuan musiikkiakatemiasta Vilnassa. Laulua hän opiskeli ensin neljä vuotta kotimaassaan; vuonna 1991 hän muutti Müncheniin, jossa häntä opetti Astrid Varnay. Hän saavutti aluksi huomiota mezzosopraanona, mutta noin 40-vuotiaana hän ryhtyi sopraanoksi. Hän debytoi Bayreuthin oopperajuhlilla sekä La Scalassa kaudella 1993–1994, Wienin valtionoopperassa 1996 ja Metropolitan-oopperassa 2001. Mezzosopraanona hänen rooleihinsa lukeutuivat "Parsifalin" Kundry ja "Don Carlon" Eboli. Sopraanona Urmana on tulkinnut muiden muassa Iphigénien, Isolden, Norman, Lady Macbethin ja Toscan roolit.


title: Violeta Urmana

text: Urmana on toiminut myös konserttilaulajana; hänen vaihteleva ohjelmistonsa on sisältänyt esimerkiksi Bachin, Schönbergin ja Bergin teoksia. Hän on levyttänyt monille suurille levymerkeille, kuten Deutsche Grammophonille, Deccalle, EMI:lle ja Sonylle. Hänen puolisonsa on oopperalaulaja Alfredo Nigro.


title: Violeta Urmana

text: Urmana on saanut lukuisia kansallisia ja kansainvälisiä tunnustuksia. Niihin kuuluu Liettuan kansallispalkinto (2001). Vuonna 2001 hänet myös otettiin Gediminaksen ritarikuntaan (3. luokka). Hänestä tuli vuonna 2012 Liettuan musiikki- ja teatteriakatemian kunniatohtori.


title: Chartalismi

text: Chartalismi on taloustieteen teoria, joka kuvailee fiat-rahajärjestelmän toimintaa. Sen nimi juontuu latinankielisestä sanasta "charta", joka tarkoittaa lippua tai polettia. Teorian nykyaikainen versio tunnetaan englanninkielisellä nimellä Modern Monetary Theory (MMT).


title: Chartalismi

text: MMT:n pyrkimyksenä on kuvailla ja analysoida moderneja talouksia, joissa kansallinen raha on fiat-valuutta, jonka on perustanut ja jonka julkaisuoikeus on valtiolla. MMT:n mukaan omaa fiat-valuuttaa käyttävä valtio julkaisee rahaa liikkeelle omien budjettimenojensa kautta ja kysyntä rahalle luodaan tekemällä kansalaisista verovelvollisia ja vaatimalla hallituksen julkaisemaa valuuttaa verojen maksuksi.


title: Chartalismi

text: Teorian esitti ensimmäisenä saksalainen tilastotieteilijä ja ekonomisti G.F. Knapp vuonna 1895. Sitä kehitti brittiläinen ekonomisti ja diplomaatti Alfred Mitchell-Innes 1913. John Maynard Keynes viittasi chartalismiin teoksensa "Treatise on Money" alkusivuilla (1930). Abba Lerner puhui avoimesti rahasta valtion luomuksena ja sillä monia nykyisiä kannattajia.


title: Chartalismi

text: Knapp käytti ensimmäisenä termiä "chartalismi" kirjassaan "The State Theory of Money", joka julkaistiin saksassa 1895 ja käännettiin englanniksi 1924. Knapin mielestä raha oli valtion lainsäädännön aikaansaama eikä arvometalleihin perustuva hyödykeraha. Knapin aikana oli käytössä ns. kultakanta eli kiinteä vaihtokurssi kultaan. Knapp esitti teoriansa vastakohtana metallismille, joka oli oppi, että rahan arvo pohjautuu sen vaihdettavuuteen arvometalleihin.


title: Chartalismi

text: Alfred Mitchell-Innes esitti, että kaikki raha on luonteeltaan velkaa, ja että hallituksen julkaisema raha on valtion velkaa, joka kerätään takaisin verottamalla:


title: Chartalismi

text: MMT nimeää kaikki julkissektorin ja ei-julkissektorin väliset rahaliikkeet vertikaalisiksi siirroiksi. Julkinen sektori sisältää valtiovarainministeriön ja keskuspankin, kun taas ei-julkissektoriin kuuluvat yksityishenkilöt, yritykset (myös pankit) ja ulkomaansektori.


title: Chartalismi

text: Millä hyvänsä aikavälillä tarkasteltuna hallituksen budjetti voi olla joko alijäämäinen tai ylijäämäinen. Alijäämä tarkoittaa, että valtion menot ovat suuremmat kuin sen tulot ja ylijäämä taas tarkoittaa, että valtio verottaa kansalaisiltaan enemmän rahaa pois kuin se antaa heille budjettimenoissaan. MMT:n mukaan valtion budjettialijäämä eli siis se rahamäärä jolla valtion menot ylittävät valtion tulot, kertyy pakostakin varallisuutena ei-julkissektorin taseisiin.


title: Chartalismi

text: Siksi budjettivajeet lisäävät yksityissektorin nettorahoitusvaroja, kun taas budjettiylijäämät poistavat niitä. Yhteys voidaan esittää kaavalla (G-T) = (S-I) – NX, jossa G on valtion menot, T on valtion verotus, S on säästäminen, I on investoinnit ja NX on nettovienti.


title: Chartalismi

text: MMT:n johtopäätös on, että ei-julkissektorin nettosäästäminen on mahdollista vain jos julkissektori on budjettivajeessa.


title: Chartalismi

text: MMT kutsuu kaikkia yksityissektorin sisäisiä rahanliikkeitä horisontaalisiksi siirroiksi. Pankkijärjestelmä kuuluu yksityissektoriin, ja on kirjanpidollinen fakta, että pankkilainat luovat aina saman määrän pankkitalletuksia kuin velkaakin. Yksityissektorin nettomääräinen rahoitusvarallisuus ei siis lainanannosta ja takaisinmaksusta muutu toisin kuin vertikaalisissa siirroissa.


title: Chartalismi

text: Pankkien liiketoiminta voidaan kuvata rahan vipuamiseksi. Valtio julkaisee rahapohjan (monetary base, high-powered money, M0) omissa transaktioissaan yksityissektorin kanssa, joka koostuu kolikoista, seteleistä ja pankkijärjestelmän reserveistä. Pankkilaina on pankin lupaus maksaa tätä M0 rahaa asiakkaalle. Niinpä pankkilainan seurauksena syntyvä pankkitalletus on vain kirjanpitomerkintä pankin velasta asiakkaalle. Kun asiakas haluaa käyttää tilivarojaan johonkin, esimerkiksi nostaa rahaa automaatista tai maksaa maksun toiseen pankkiin, pankki käyttää tarkoitukseen reservejään, jotka kuuluvat M0:aan.


title: Chartalismi

text: Makrotaloudellisia suhteita havainnollistamaan ja talouden rakenteellista analysoimista varten on kehitetty sektorianalyysi, joka pohjautuu siihen tosiasiaan, että rahajärjestelmä on suljettu systeemi jossa jokainen rahavirta sekä alkaa jostakin että päätyy johonkin. Analyysissa talous jaetaan sektoreihin, yksinkertainen perusjako on julkinen-, yksityinen ja ulkomaansektori, usein jaetaan myös yksityinen sektori vielä yrityksiin ja kotitalouksiin. Kunkin sektorin yli- tai alijäämä näkyy muiden sektoreiden yhtä suurena mutta vastakkaismerkkisenä yli- tai alijäämänä, kun sektorit lasketaan yhteen. Esimerkiksi jos kotitalouden kuluttavat enemmän rahaa kuin ne tienaavat (velkaantumalla), muiden sektoreiden yhteenlaskettu tase on saman verran ylijäämäinen, koska rahajärjestelmä on suljettu systeemi eikä rahalla ole muuta paikkaa mihin mennä. Vastaavasti valtion budettialijäämät näkyvät muiden sektoreiden yhteenlasketun balanssin ylijäämänä. Englannin talouden sektorianalyysi 1987 - 2012: . Kuvassa julkisen talouden yli- tai alijäämä on aina yhtä suuri kuin kotimaan- ja ulkomaansektoreiden yhteenlaskettu balanssi jokaisella vuosineljänneksellä.


title: Chartalismi

text: Teorian mukaan suhdannevaihtelut aiheutuvat vaihtelusta kansantalouden kokonaiskysynnässä, joka puolestaan aiheutuu yksityissektorin vaihtelevista haluista säästää tai epäsäästää (dis-save) rahoitusvarallisuutta.


title: Chartalismi

text: Koska yksityissektorin sisäinen rahanluonti luo yhtä aikaa yhtä suuren määrän varallisuutta kuin velkaakin, ei yksityisen sektorin nettorahoitusvarallisuus yksityisestä velanluonnista kasva. Yksityisen sektorin nettorahoitusvarallisuus voi kasvaa vain jos julkinen sektori on budjettivajeessa. Vuotuiset budjettivajeet kasautuvat julkiseksi velaksi, joka on samalla kaikkien muiden sektoreiden yhteinen nettorahoitusvarallisuus.


title: Chartalismi

text: Jos yksityinen sektori haluaa säästää lisää nettorahoitusvarallisuutta se vähentää kulutustaan, joka puolestaan vähentää tuloja talouden muille sektoreille. Tyypillistä on myös talouden ajautuminen taantumaan tai lamaan kysynnän vähenemisen seurauksena. Julkinen sektori reagoi tapahtumaan lähinnä ns. automaattisten vakauttajien kautta: verotulot laskevat ja menot nousevat työttömyysturva ym. menojen kasvaessa jolloin syntyy budjettivaje, joka lopulta pysäyttää talouden supistumisen.


title: Chartalismi

text: Jos poliitikot yrittävät leikata budjettivajetta kun yksityinen sektori vielä kokonaisuudessaan säästää eikä valuutan devalvointi ole mahdollista (toisi ulkomaansektorin ylijäämäiseksi), yksityissektori ei kuitenkaan rupea kuluttamaan enemmän valtion säästötoimien seurauksena vaan on todennäköisempää, että yksityissektorin tulojen supistuminen säikäyttää sen toimijat vain säästämään entistä enemmän. Näin talouteen voi syntyä negatiivinen kierre jossa yksityissektorin toimijat määrittelevät tarvitsemansa turvallisen nettorahoitusvarallisuuden tason uudelle siihen astista käytäntöä korkeammalle tasolle. Puhutaan muutoksista säästöhaluissa (saving desires).


title: Chartalismi

text: Yksityissektorin nettorahoitusvarallisuuden säästöhalut voivat muuttua myös jos sen omistaman reaaliomaisuuden arvossa tapahtuu muutoksia, esimerkiksi jos kotitalouksien omistaman kiinteistöomaisuuden arvo vaihtelee. Myös ikärakenteissa tapahtuvat muutokset voivat vaikuttaa, esimerkiksi väestön ikääntyminen saattaa lisätä eläkesäästämistä.


title: Chartalismi

text: Rahatieteilijä L. Randall Wray:n mukaan rahajärjestelmä luotiin alun perin resurssien siirtämiseksi yksityissektorilta julkiselle sektorille. Kun muinaiset hallitsijat halusivat varustaa valtakuntaansa armeijan he säätivät veron alamaistensa maksettavaksi. Verojen maksuksi he hyväksyivät julkaisemansa rahan jota kansalaiset sitten halusivat kerätä päästäkseen eroon verovelvoitteistaan. Näin hallitsijat pystyivät maksamaan sotilailleen rahapalkkaa ja sotilaat saattoivat ostaa palkallaan tavaroita ja palveluita verovelvollisilta. MMT:n mukaan verot pyörittävät rahajärjestelmää (engl. tax drive money).


title: Chartalismi

text: Vasta paljon myöhemmin luotiin kultakanta lainsäädännöllisillä toimenpiteillä. Siinä valtio sitoutui vaihtamaan laissa säädetyn määrän kultaa jokaista rahayksikköä kohti, joka tuotiin valtiolle vaihdettavaksi. Käytännössä siis valuutalla oli kiinteä vaihtokurssi kultaan, joka oli valtion ylläpitämä. Tämä järjestelmä vaikeutti valtioiden toimintaa, koska valtioilla oli holveissaan vain rajallinen määrä kultaa ja piti huolehtia kultavarantojen riittävyydestä.


title: Chartalismi

text: Kiinteä valuuttakurssi toimii periaatteessa samalla tavalla kuin kultakanta, mutta kullan tilalla on ulkomaalainen valuutta johon kotimainen valuutta on sidottu. Kiinteän valuuttakurssin järjestelmässä maan keskuspankki lupaa vaihtaa kotimaiset rahat ulkomaalaiseen tai ulkomaalaiset kotimaalaiseen tietyllä luvatulla vaihtosuhteella. Pitääkseen lupauksensa keskuspankki ostaa ja myy ulkomaanvaluttaa valuuttamarkkinoilla. Ulkomaanvaluutan ostot tallennetaan ulkomaanvaluuttavarantoihin, jotka sijaitsevat ulkomaan keskuspankissa. Kuten kultakanta, tämäkin järjestelmä rajoittaa valtioiden toimintaa, koska pitää huolehtia ulkomaanvaluuttavarantojen riittävyydestä. Valuuttavarantojen loppuminen johtaa valuuttakriisiin.


title: Chartalismi

text: MMT käyttää nimitystä suvereeni valuutta (engl. sovereign currency) järjestelmästä jossa valtiolla on oma rahansa jota se ei lupaa vaihtaa kysyttäessä mihinkään. MMT:n mukaan tämä antaa poliittisille päättäjille eniten talouspoliittista liikkumavapautta, koska heidän ei tarvitse huolehtia kulta- tai ulkomaanvaluuttavarantojen riittävyydestä.


title: Chartalismi

text: Charles Goodhartin mukaan lähes kaikki valuutat maailmassa ovat maakohtaisia, koska ne ovat sidoksissa niitä julkaisevan auktoriteetin valtaan ja oikeuteen kerätä veroja alamaisiltaan. Eurojärjestelmä on ensimmäinen suuren luokan kokeilu tätä "yksi maa, yksi valuutta" -sääntöä vastaan. Hänen mukaansa taloustieteilijöillä on kaksi erilaista näkemystä rahasta, joista toinen on chartalismin mukainen näkemys, jossa valtiolla on keskeinen rooli rahainstituution luojana, keskeisenä toimijana ja ylläpitäjänä, ja toinen on Mengerialainen näkemys jossa raha kehittyi yksityissektorilla. Eurojärjestelmän arkkitehdit kuuluivat Mengerialaiseen koulukuntaan.


title: Chartalismi

text: MMT:n mukaan euro ei ole suvereeni valuutta yhdellekkään sitä käyttävälle valtiolle, koska ne eivät julkaise sitä. Euron julkaisuoikeudet ovat euroopan keskuspankilla. Euromaat ovat saattaneet itsensä samanlaiseen asemaan kuin kehitysmaat, jotka ottavat käyttöönsä ulkomaisen valuutan. Niiden velanottokykyä voi verrata yhdysvaltain osavaltioihin joiden velka voi kasvaa vain 10-15 prosenttiin osavaltion bruttokansantuotteesta ennen kuin rahoitusmarkkinat alkavat vaatia korkopreemioita konkurssiuhan takia. Sen sijaan itsenäisten valtioiden suvereenissa valuutassaan julkaisemien velkojen korko ei määräydy markkinoilla vaan maan keskuspankin korkopolitiikan mukaan. Keskuspankki säätää lyhyet korot suoraan ja pidemmän aikavälin korot määräytyvät lyhyiden korkojen odotettuna pidemmän aikavälin keskiarvona.


title: Chartalismi

text: MMT:n mukaan on väärin puhua rahan lainaamisesta silloin kun rahallisesti suvereeni valtio myy velkakirjojaan, koska maksuksi se hyväksyy vain omaa valuuttaansa, joka on myös valtion velkaa, eikä kukaan voi lainata omia velkojaan. Suvereeni hallitus velkaantuu julkaisemalla omia velvoitteitaan, jotka ovat finanssivarallisuutta yksityissektorille. "Yksityinen velka on velkaa, mutta julkinen velka on yksityissektorin "finanssivarallisuutta"."


title: Chartalismi

text: Suvereenia valuuttaa julkaiseva valtio ei ole taloudellisesti rajoittunut kyvyssään käyttää rahaa; sillä on varaa ostaa mitä hyvänsä mikä on myynnissä valuutassa jota se julkaisee. Ainut rajoite on, että liiallinen kulutus miltä hyvänsä talouden sektorilta (kotitaloudet, yritykset tai julkinen sektori) voi aikaansaada inflaatiopaineita jos talouden tuotannollinen kapasiteetti on käytetty loppuun. Esimerkiksi Yhdysvallat, Japani ja Englanti julkaisevat suvereenia valuuttaa ja ovat tällaisessa asemassa.


title: Chartalismi

text: Tämän ymmärtäminen on johtanut taloustieteen valtavirrasta poikkeaviin näkemyksiin. Abba Lernerin kehittämä Funktionaalinen finanssi on keskeinen osa MMT:tä. Tämän näkemyksen mukaan valtion finanssipolitiikan tulee ottaa keskeinen rooli makrotalouden tasapainottajana. Warren Mosler esitti periaatteen näin: "jokaista julkista menotasoa kohti on olemassa oikea määrä veroja, jotka aikaansaavat kotimaisen täystyöllisyyden". Abba Lerner puolestaan sanoi, että "hallituksen tulee säätää menojensa määrää ja verotustaan niin, että kokonaiskulutus kansantaloudessa ei ole sen enempää eikä vähempää kuin mikä on riittävästi ostamaan täystyöllisyyden tuottama määrä tuotantoa käyvin hinnoin."


title: Stara Zagoran alue

text: Stara Zagoran alue () on Bulgarian alue maan keskiosissa. Alueen pääkaupunki on maan kuudenneksi suurin kaupunki Stara Zagora. Alue on jaettu 11 kuntaan.


title: François Bazin

text: François Emmanuel Joseph Bazin (4. syyskuuta 1816 Marseille – 2. heinäkuuta 1877 Pariisi) oli ranskalainen oopperasäveltäjä. Hän opiskeli Pariisin konservatoriossa ja toimi siellä itse opettajana vuodesta 1844. Häntä opetti Daniel-François-Esprit Auber. Hän voitti Prix de Romen. Hänen pääteoksiaan ovat hänen koomiset oopperansa:Bazin sävelsi myös hengellisiä teoksia, kuten "Missa solemniksen", sekä kantaatin "Loyse de Montfort".


title: Ryppylimetti

text: Ryppylimetti eli kafferilimetti ("Citrus × hystrix") on lähinnä Kaakkois-Aasiassa viljelty lajiristeymä sitruspuiden suvussa. Kaikki kasvin osat ovat aromaattisia, ja sen lehtiä sekä hedelmän kuorta käytetäänkin ruokien maustamiseen Kaakkois-Aasiassa, varsinkin Thaimaassa. Tunnusomaista ryppylimetille ovat lehtiruodit, joiden suuret siipipalteet näyttävät lehdeltä antaen vaikutelman kahdesta peräkkäisestä lehdestä. Kasvista käytetään ruoka-aineena useammin nimeä kafferilimetti.


title: Ryppylimetti

text: Ryppylimetti on pienehkö puu, joka kasvaa yleensä noin 3–6 metriä korkeaksi. Se voi joskus kasvaa 12-metriseksikin, joskus taas jäädä vain noin 2-metriseksi. Puu on usein muodoltaan pensasmainen ja haarautuu läheltä tyveä. Oksissa on pieniä piikkejä.


title: Ryppylimetti

text: Lehdet ovat nahkeat, asennoltaan vuorottaiset, muodoltaan pyöreät, puikeat tai suikeat. Lehden kärki on yleensä tylppä tai pyöristynyt. Lehdet ovat yläpinnalta kiiltävän tummanvihreät, alapinnalta vaaleammat ja kummaltakin puolelta karvattomat. Ne ovat yleensä 3–15 senttimetriä pitkät ja 2,5–6 leveät. Lehtiruodeissa on suuret 1–8 senttimetriä pitkät vastapuikeat tai pitkänpyöreät siipipalteet, jotka ovat pinnaltaan ja väritykseltään hyvin samanlaiset kuin itse lehdet. Lehtimäiset siipipalteet antavat vaikutelman kaksiosaisesta lehdestä.


title: Ryppylimetti

text: 1–5-kukkaiset kukinnot kasvavat versojen hangoissa tai kärjissä. Kukat ovat pienehköjä ja neli- tai viisilukuisia. 1–5-millimetrinen kukkaperä on liereä. Verhiö on 2–3,5 mm halkaisijaltaan. Muodoltaan kolmiomaisia tai pitkäsuippuisia verholehtiä on yleensä neljä. Teriö on väriltään valkoinen tai hieman vaaleanpunainen. Terälehdet ovat pitkänpyöreitä tai puikeita, ja niitä on neljä tai viisi. Terälehdet ovat 0,7–1 senttimetriä pitkiä ja 0,3–0,5 leveitä. 4–8 millimetriä pitkiä heteitä on 24–30. Emin vartalo on 1,5–2,5 millimetriä pitkä, ja emin luotti on litistyneen pallomainen.


title: Ryppylimetti

text: Hedelmä on muodoltaan pallomainen tai hieman munanmuotoinen. Se on kypsänä halkaisijaltaan 5-7 senttimetriä. Sen kuori on karvaton, epäsäännöllisen kyhmyinen ja väriltään kypsänä kellertävän vihreä tai keltainen. Siemenet ovat 1-1,5 senttimetriä pitkiä.


title: Ryppylimetti

text: Kafferilimetin varsinkin murskattuna tuoksuvia lehtiä käytetään mausteena useissa aasialaisissa keittiöissä. Aromin tärkein osa on sitronellaali, joka muodostaa jopa 80 % lehden öljyistä. Muita makua antavia yhdisteitä ovat sitronelloli, neroli ja limoneeni. Lehdet käytetään yleensä tuoreena. Ne voidaan myös pakastaa, mutta kuivatut lehdet menettävät makunsa vuodessa. Eniten ryppylimetin lehtiä käytetään thaimaalaisessa keittiössä ja kambodžalaisessa keittiössä.


title: Ryppylimetti

text: Kafferilimetin hedelmiä ja varsinkin niiden kuorta käytetään myös joskus mausteena. Hedelmät ovat liian happamia syötäväksi sellaisenaan. Hedelmiä on myös käytetty lääkintään.


title: Artie Matthews

text: Artie Matthews (15. marraskuuta 1888 – 25. lokakuuta 1958) oli yhdysvaltalainen säveltäjä sekä ragtime- ja blues-pianisti.


title: Artie Matthews

text: Artie Matthews syntyi Braidwoodissa, Illinois’n osavaltiossa. Pikkukaupunki sijaitsee Chicagosta lounaaseen ja Jolietista kaakkoon. Matthewsin vanhemmat olivat Samuel ja Mary Matthews. Hänellä oli vanhempi sisar nimeltään Addie tai Addia (s. 1885). Perheen isä, Samuel, oli töissä hiilikaivoksessa. Kun Samuel Matthews sai paikan sikäläisessä kaivoksessa, perhe muutti Springfieldiin. Siellä nuori Artie vietti lapsuutensa. Hänen isänsä kuoli kuitenkin jo 1895 ja lapset jäivät äidin vastuulle.


title: Artie Matthews

text: Nuori Artie oppi soittamaan pianoa teini-iässä. Soiton alkeet opetti hänen äitinsä, mutta myöhemmin oppi soittamaan paremmin päästyään soittamaan joissakin Springfieldin baareissa ja julkisissa tilaisuuksissa. Baareissa hän kuuli ragtime-musiikkia, josta kiinnostui. Hänen ensimmäinen julkinen yrityksensä päästä esiintymään vuoden 1904 St. Louisin maailmannäyttelyn yhteydessä kariutui, koska paikalla oli paljon taitavampia pianisteja. Hän halusi oppia soittamaan paremmin ja pääsi vuosiksi 1905–1906 kahden paikallisen pianistin (Banty Morgan ja Art Dunningham) oppilaaksi. Näiden opastuksella ja soitettuaan runsaasti Springfieldin baareissa ja bordelleissa Matthewsin soittotaito kehittyi.


title: Artie Matthews

text: Artie Matthewsin musiikillinen ura alkoi varsinaisesti hänen muutettuaan pysyvästi St. Louisiin vuonna 1907. Maailmannäyttelyn päättymisen jälkeen useita pianisteja oli siirtynyt Chicagoon, joten Matthewsin kaltaiselle soittajalle oli tilaa St. Louisin musiikkipiireissä. Hän herättikin pian paikallisen pianistin Tom Turpinin kiinnostuksen ja tämä palkkasi hänet v. 1908 säveltäjäksi ja sovittajaksi omistamaansa Booker T. Washington-teatteriin.. Työnsä ohella Matthews jatkoi soitonopintojaan paikallisessa "Keaton School of Musicissa", jossa opiskeli kaikkiaan viiden vuoden ajan. Vuonna 1908 Matthews sävelsi ja julkaisi ensimmäisen kappaleensa "Give Me, Dear, Just One More Chance", jonka oli säveltänyt yhteistyössä Ford Hayesin kanssa.


title: Artie Matthews

text:
Asuessaan St. Lousissa Matthews matkusti ajoittain muihin kaupunkeihin kuullakseen toisten mestareiden soittoa. Hän matkusti muun muassa Chicagoon, jossa tapasi Tony Jacksonin. Vuonna 1911 hän tapasi Jelly Roll Mortonin St. Louisissa. Morton piti Matthewsia eräänä parhaista pianisteista, joiden soittoa hänellä oli ollut tilaisuus kuulla .
Vuonna 1911 Matthews oli jo niin hyvä soittaja, että pystyi soittamaan kaikenlaista musiikkia. Säveltäjänäkin hänestä oli jo kehittynyt taitava. Kesällä 1912 Matthews teki sovituksen Baby F. Sealsin säveltämään kappaleeseen "Baby Seal Blues", joka oli eräs ensimmäisiä laulettavia blues-kappaleita. Matthews sävelsi 1915 oman blues-kappaleensa "Weary Blues", josta tuli hitti. Hänen maineensa levisi pian niin laajalle, että musiikkikustantaja John Stark kuuli hänestä. Stark pestasi hänet vuosiksi 1913-1915 sovittajaksi musiikkiliikkeensä palvelukseen. Starkin liike julkaisi sittemmin Matthewsin merkittävimmät sävellykset eli ragtime-kappeleet "Pastime Rag numerot 1-5", jotka Matthews sävelsi vuosina 1912 ja 1913 .


title: Artie Matthews

text: Kehittyvä pianisti Luckey Roberts, joka sittemmin vaikutti New Yorkin Harlemissa, pistäytyi Cincinnatissa, jossa Matthews oli matkalla ja kaksikko kohtasi. Tapaamisen seurauksena Matthews teki sovituksen Robertsin kappaleeseen "Junk Man Rag", joka julkaistiin 1913. Matthews teki vuosien 1912 ja 1921 välillä useita sovituksia eri säveltäjien kappaleisiin.


title: Artie Matthews

text: 1910-luvun lopulla ragtime-musiikin suosio hiipui, kun jazz teki tuloaan. Pianisteja ei enää työllistynyt niin paljon kuin ennen. Matthews siirtyikin 1915 Chicagoon, jossa toimi presbyteerisen kirkon urkurina. Vuonna 1916 Matthews muutti Cincinnatiin Ohion osavaltioon, jossa sai paikan kirkon urkurina . Hän opiskeli urkujensoittoa professori W. S. Sterlingin johdolla Cincinnatin Metropolitan Collegessa ja sai diplomin 1918.


title: Artie Matthews

text: Cincinnatissa rasismi oli yleistä ja lisäksi paikalliset viranomaismääräykset rajoittivat afroamerikkalaisten työllistymistä ja kouluttautumista. Siksi Artie ja hänen vaimonsa Anna Howard perustivat vuonna 1921 mustille tarkoitetun musiikillista koulutusta tarjoavan konservatorion (Cosmopolitan School of Music) . Oppilaitos oli samalla myös ensimmäinen afroamerikkalaisen omistama musiikillinen opinahjo Yhdysvalloissa. Matthews jatkoi koulun pitämistä aina kuolemaansa asti. Sadat afroamerikkalaiset nuoret saivat siellä soitonopetusta. Koulun tunnetuin oppilas oli Count Basien orkesterille sovituksia laatinut Frank Foster.


title: Artie Matthews

text: Cincinnatin vuosinaan Matthews otti aktiivisesti osaa rotuerottelun purkamista vaatineen paikallisen yhteisön toimintaan. Hän toimi mm. mustien muusikkojen liiton sihteerinä 35 vuoden ajan. Hän sovitti musiikkia Cincinnatin sinfoniaorkesterille ja organisoi afroamerikkalaisten musiikkifestivaaleja. Vuonna 1938 hän sai kunniatohtorin arvon Central Staten yliopistosta tunnuksena työstään yhteisön hyväksi. Matthews ehti nähdä ragtime-musiikin uuden tulemisen 1950-luvulla. Hän kuoli hieman ennen 70-vuotispäiväänsä Cincinnatissa 25. lokakuuta 1958


title: Artie Matthews

text:
Artie Matthews oli naimisissa Anna Howardin kanssa. Pariskunta tapasi ja avioitui 1910-luvun lopulla. Avioliitto päättyi Annan kuolemaan 1930-luvulla.
Artie ja Anna Matthewsille syntyi 1930-luvulla poika Art jr.. Art Matthews jr. opiskeli 1975–1990 jazz-pianon soittamista ja jazz-kappaleiden sovittamista New England Conservatoryssä, Massachusettsin yliopistossa, Hampshire Collegessa ja Tufts Universityssä Sittemmin Art jr. on työskennellyt perinteisen ja sähköisen musiikin säveltäjänä sekä musiikin opettajana. Hän on esiintynyt muun muassa Montreux’n jazzfestivaaleilla.


title: Artie Matthews

text: Artie Matthewsin sävellyksistä tunnetuin on 1915 julkaistu "Weary Blues", jonka ovat levyttäneet muun muassa Louis Armstrong ja Count Basie. Ragtime-sävellykset Pastime Rag numerot 1-5 noteerataan nykyään ragtime-musiikin suurten säveltäjien Scott Joplinin, James Scottin ja Joseph Lambin tuotannon ohella hienoimmiksi ragtime-kappaleiksi. Matthews oli myös eräs ensimmäisiä säveltäjiä, joka pyrki yhdistämään afrikkalaista ja länsieurooppalaista musiikkiperinnettä.


title: Artie Matthews

text: Luettelo Matthewsin sävellyksistä:


title: Artie Matthews

text: Matthews myös sovitti toisten säveltäjien kappaleita. Seuraavassa on lueteltu joitakin hänen tärkeimmistä sovituksistaan:


title: Jääjogurtti

text: Jääjogurtti on kylmässä säilytettävä jälkiruoka, joka tehdään jogurtista mutta joissakin tapauksissa myös muistakin maitotuotteista. Jääjogurtti ei sisällä yhtä paljon rasvaa kuin jäätelö, koska sen valmistukseen on käytetty maitoa kerman sijasta. Se eroaa maitojäätelöstä tai pehmojäätelöstä siinä, että sen valmistuksessa käytetään jogurttia pääainesosana.


title: Jääjogurtti

text: Jääjogurtti tuli ensimmäisenä markkinoille New Englandin alueella Yhdysvaltain koillisosissa vuonna 1970, kun H.P. Hood myi sitä aluksi pehmojäätelönä. Vuonna 1978 Brigham's, bostonilainen jäätelö-, makeis- ja voileipäketju, kehitti ja toi markkinoille ensimmäisen pakatun jääjogurtin tuotenimellä "Humpreez Yogart". Samoihin aikoihin Dannon kehitti oman "Danny"-nimisen jääjogurttituotteensa. Tuote koostui vadelmajogurtista tikun ympärillä, kuorrutettuna tummalla suklaalla. Kummankin yrityksen tuotteet oli alun perin tarkoitettu terveellisiksi vaihtoehdoiksi jäätelölle, mutta jotkut asiakkaat valittivat tarkoituksettoman happamasta mausta, ja niin valmistajat alkoivat lisätä resepteihinsä enemmän sokeria. Jääjogurtin suosio kääntyi nousuun 1980-luvulla yltäen vuonna 1986 25 miljoonan dollarin myyntituloksiin. 1990-luvun alussa jääjogurtti muodosti kymmenen prosenttia jääjälkiruokien markkinoista.


title: Aichi D1A

text: Aichi D1A (liittoutuneiden raportointinimi Susie) oli Aichi Kōkūkin valmistama kaksitasoinen kaksipaikkainen syöksypommittaja, jota käytti keisarillisen Japanin laivaston ilmavoimat toisessa maailmansodassa vuoteen 1942 asti. Sen aseistuksena oli kolme 7,7 mm kevyttä konekivääriä, joista yksi taka-ampumossa. Koneen pommikuorma oli enimmillään 310 kg koneen ulkopuolisissa ripustimissa.


title: Aichi D1A

text: Konetyyppi oli Tyynenmeren sodassa vain koulutuskäytössä, mutta Kiinan-Japanin sodassa kuitenkin laajalti hyökkäystehtävissä. A1-tyypin tuotanto määrättiin vuonna 1934. Siinä oli 580 hevosvoiman (433 kW) tehoinen Nakajima Kotobuki -tähtimoottori. Parannettua A2-mallia valmistettiin enemmän, sekä se oli varustettu tehokkaammalla Hikari -moottorilla.


title: Aichi D1A

text: Tämän tyypin niin kutsuttu esi-isä oli saksalaisten Heinkel He 66, alkujaan Heinkel He 50.


title: Voicen kesähitti 2012

text:
Voicen kesähitti 2012 on radiokanava The Voicen julkaisema kokoelma-albumi. Se julkaistiin 20. kesäkuuta 2012 Warner Music Finlandin kautta. Albumi on sijoittunut Suomen virallisella albumilistalla parhaimmillaan lista sijalle 1 (29/2012, 32/2012).
__notoc__


title: Kohortti (tutkimusaineisto)

text: Kohortti on joukko ihmisiä, jotka on valittu tilastolliseen tutkimukseen jonkin yhteisen piirteen perusteella. Kohortin kokoonpano on kiinteä. Tämä tarkoittaa, että jäsenet eivät vaihdu lainkaan sisäänpääsyjakson mentyä ohi.


title: Kohortti (tutkimusaineisto)

text: Epidemiologiassa kohorttitutkimus on altistelähtöinen eli tutkitaan altisteen vaikutuksia valitussa väestössä. Yleensä voidaan tutkia yhtä altistetta kerrallaan. Joskus voidaan kohortti jakaa alakohortteihin, mutta tämä edellyttää että kohortti on tarpeeksi suuri ja että altistumistiedot ovat tarpeeksi hyviä. Kohorttitutkimus sallii kuitenkin usean sairauden yhtäaikaisen tutkimisen.


title: Old Ideas

text: Old Ideas on kanadalaislaulaja Leonard Cohenin 12. studioalbumi, joka julkaistiin 30. tammikuuta 2012. Suomessa albumi julkaistiin Sony Music Entertainment Finlandin kautta. Albumi debytoi Suomen virallisen albumilistan ensimmäisellä sijalla (6/2012). Yhdysvalloissa albumi nousi Billboard 200 -listan sijalle 3.


title: Wernicke

text: Wernicke on muun muassa seuraavien henkilöiden sukunimi:August Wernicke on Fall of the Leafen albumi


title: Tony Jackson

text: Antonio Junius Jackson, joka tunnetaan paremmin nimellä Tony Jackson (25. lokakuuta 1882 – 20. huhtikuuta 1921) oli amerikkalainen pianisti ja säveltäjä.


title: Tony Jackson

text: Tony Jackson syntyi lokakuussa 1882 New Orleansissa Antonio ja Rachel Jacksonin perheeseen. Jacksonin isä oli entinen orja. Tonylla oli kaikkiaan 6 sisarusta: Andrew (s. 1870), Sarah (s. n.1872), Maria (tai Mariah) (s. n.1874), Ida (s. 1876), Louvina (s. 1878) sekä Prince Albert (s. 1882, k. 1884).


title: Tony Jackson

text: Nuoruudessa Jacksonia kutsuttiin enimmäkseen nimellä "Toney". Jackson sairasti epilepsiaa. Lisäksi hän joutui viettämään jo lapsena kovaa elämää. Nämä seikat yhdessä aiheuttivat sen, että Jackson alkoi juoda alkoholia jo teini-iässä. Myöhemmin juominen kehittyi alkoholiongelmaksi, joka osaltaan vaikutti myöhemmin hänen ennenaikaiseen kuolemaansa.


title: Tony Jackson

text: Jackson oli jo nuorena kiinnostunut musiikista. Hän soitti mm. banjoa. 7-vuotiaana hän rakensi cembalon tapaisen soittimen, koska perheellä ei ollut varaa ostaa tai edes vuokrata pianoa. Myöhemmin hän sai harkoitella soittamista naapurin uruilla. Pianoa hän pääsi soittamaan ensi kerran vasta 13-vuotiaana. Jo samana vuonna paikallinen orkesterinjohtaja Adam Olivier järjesti hänelle ensimmäisen työpaikan pianistina saluunassa. Myöhemmin Jackson soitti monissa Storyvillen alueen saluunoissa ja bordelleissa. 15-vuotiaana hän oli jo yksi Storyvillen parhaita pianisteja. 18-vuotiaana hän soitti ammattimaisesti Storyvillen alueella (mm. Basin Streetin varrella sijaitsevissa bordelleissa).